Sesenta desempregados beneficiaranse do segundo programa EmpregaMarín - Pontevedra Viva\nSesenta desempregados beneficiaranse do segundo programa EmpregaMarín\nMércores 6 de Maio, 2015 ás 20:09 do Mércores 6 de Maio, 2015\nUnha axuda da Consellería de Traballo e Benestar, valorada en 112.783,98 euros, permitirá ao Concello de Marín a segunda edición de EmpregaMarín, o programa integrado de emprego do municipio, que contará novamente cun total de 60 participantes.\nO proceso de selección para tomar parte no devandito programa iniciarase no mes de setembro. Os candidatos non se teñen que inscribir no Concello, unicamente terán que estar inscritos como demandantes de emprego nos Servizos Públicos de Emprego e ter solicitado na súa demanda o servizo de programas experimentais.\nOs colectivos aos que vai orientado o programa son os desempregados menores de 30 anos, persoas perceptoras de prestacións, subsidios por desemprego ou renda activa de inserción ou persoas beneficiarias da axuda do programa de recualificación profesional.\nA selección definitiva terá lugar no Concello só entre aqueles demandantes de emprego que sexan enviados polos Servizos Públicos de Emprego.\nA finalidade última do programa Empregamarín II é a de posibilitar a integración laboral de persoas demandantes de emprego con dificultades para acceder a unha ocupación no mercado laboral.\nEste programa contempla a posta en marcha dun plan integral que combinará accións de diversa natureza, tales como información, orientación e asesoramento, formación, práctica laboral, prospección de empresas e intermediación laboral, mobilidade xeográfica ou formación para a igualdade. Como gran novidade, respecto á edición anterior, os participantes contarán coa posibilidade de desenvolver un curso de alfabetización informática.


Enquisa estrutural a fogares. Coidado de menores e conciliación familiar. Resumo de resultados\nA Enquisa de condicións de vida das familias é unha actividade estatística anual dirixida aos fogares galegos co obxecto de obter información sobre as súas características socioeconómicas. Consta de dous módulos: un primeiro de carácter xeral que se repite todos os anos, deseñado para recoller información sobre variables básicas e un segundo de carácter específico.\nNa edición de 2012 unha parte do módulo específico está dedicado ao coidado de menores e á conciliación familiar.\nAsistencia a centros de educación infantil de 1º ciclo\nEn Galicia, no ano 2012, había 30.891 nenos que asistían a centros de educación infantil de primeiro ciclo (garderías, escolas infantís...), o que supón o 43,5% do total de nenos nesta etapa. A asistencia media a estes centros era de 24,5 horas semanais.\nPor provincias, a porcentaxe de nenos que asistiron a un centro do primeiro ciclo de infantil é maior na Coruña, onde a metade dos nenos utilizaron os servizos ofrecidos por estes centros. No outro extremo atópase Ourense onde a porcentaxe foi lixeiramente inferior ao 27%.\nAsistencia a centros de educación infantil de 1º ciclo. Ano 2012\nDos 40.101 nenos que non asistiron a un centro do primeiro ciclo de infantil, o 70% non asistiu porque non o precisaba.\nPreto de 35.000 nenos galegos neste grupo de idade eran coidados unicamente polos seus pais. O 49,5% destes nenos (17.257) non asistían a centros de primeiro ciclo de educación infantil.\nNenos na etapa de 1º ciclo de educación infantil que son coidados unicamente polos seus pais. Galicia. Ano 2012\nNenos na etapa de 2º ciclo de educación infantil ou de educación obrigatoria (primaria ou secundaria)\nO 70,4% dos nenos galegos de entre 3 e 12 anos realizou en 2012 algunha actividade non lectiva dentro dos centros de segundo ciclo de educación infantil ou de educación obrigatoria. O servizo complementario máis utilizado foi o comedor escolar, do que fixeron uso 4 de cada dez escolares. O transporte escolar foi utilizado polo 27,9% dos rapaces.\nPor outra banda, o 35,4% dos nenos realizaron actividades extraescolares nos propios centros, cunha duración media semanal de aproximadamente tres horas.\nNo tocante ás actividades non lectivas realizadas fóra do centro escolar, o 45,3% dos nenos de entre 3 e 12 anos acudiron a actividades extraescolares ou deportivas e o 17,3% a clases particulares ou academias. En total, a duración media das actividades non lectivas realizadas fóra do centro escolar foi de case 4 horas á semana.\nNenos de 3 a 12 anos que asisten a actividades non lectivas. Galicia. Ano 2012\nDentro dos centros de educación\nFóra dos centros de educación\nEn total, tendo en conta o horario lectivo e as actividades non lectivas, os nenos galegos pasaron de media 31,9 horas á semana nos centros de segundo ciclo de educación infantil, de educación obrigatoria ou en actividades fóra do centro escolar.\nAxuda doutras persoas para o coidado de menores\nA continuación móstrase a porcentaxe de núcleos familiares que precisaron de axuda para coidar os nenos de 0 a 12 anos segundo o tipo de coidado. Por exemplo, a metade dos pais con nenos deste grupo de idade necesitou axuda doutras persoas para coidar dos nenos cando enferman e non poden acudir ao centro escolar e o 32,7% para coidalos durante os períodos de vacacións escolares.\nNúcleos familiares con nenos de 0 a 12 anos que reciben axuda para coidar os nenos. Galicia. Ano 2012\n(1) A incidencia calcúlase como a porcentaxe de núcleos que reciben axuda sobre o total de núcleos.\n(2) A incidencia calcúlase como a porcentaxe de núcleos que reciben axuda sobre o total de núcleos onde polo menos un neno asiste a algún centro educativo.\nEn moitos casos o coidado dos nenos é asumido por membros do propio fogar ou por outros familiares que non forman parte do fogar. Para o coidado dos nenos cando enferman, o 66,5% dos núcleos pediron axuda unicamente a outros familiares que non forman parte do fogar; no 13,7% dos casos a axuda só foi prestada por parte dalgún membro do fogar (por exemplo de avós que viven nese fogar), o 5,1 % contaba só con persoal remunerado e o 14,7% restante recibiu outro tipo de axuda.\nTipoloxía de axuda recibida para coidar os nenos. Galicia. Ano 2012\nNo tocante ao papel que xogan os avós (residan ou non no núcleo familiar) no coidado dos nenos, cabe destacar que do total de núcleos que reciben axuda para coidar os nenos cando non acoden ao centro escolar, o 64,1% dos pais só conta coa axuda dos avós e o 13,4% coa axuda dos avós e doutras persoas.\nPor outra banda, nos núcleos onde os pais precisan axuda para coidar os nenos durante as vacacións escolares, o 53% só recibe axuda por parte dos avós.\nNúcleos familiares con nenos de 0 a 12 anos que reciben axuda de avós para coidar os nenos. Galicia. Ano 2012\nAo analizar a relación coa actividade laboral dos pais que viven con polo menos un menor de entre 0 e 12 anos, obsérvase como en algo máis da metade destes núcleos os pais estaban traballando.\nA porcentaxe de núcleos que en 2012 reduciu a xornada laboral para poder atender os nenos foi aproximadamente do 13%.\nNúcleos familiares con nenos de 0 a 12 anos segundo a relación coa actividade dos pais do núcleo familiar. Galicia. Ano 2012\nNeste ano, 30.132 traballadores galegos con nenos menores de 13 anos reduciron a súa xornada de traballo para poder atendelos.\nSegundo o sexo do traballador, a incidencia da redución foi maior entre as mulleres (17,5%) que entre os homes (5,2%). De feito, sete de cada 10 traballadores con nenos que en 2012 reduciron a súa xornada de traballo eran mulleres.\nTraballadores con nenos de 12 ou menos anos con redución de xornada de traballo para atender os nenos por sexo. Galicia. Ano 2012\nPorcentaxe de homes e mulleres que reduciron a súa xornada\nDistribución porcentual das persoas que reduciron a súa xornada segundo o sexo\nPor último, no tocante á flexibilización e coordinación do horario, tres de cada dez ocupados con nenos flexibilizaron ou coordinaron o seu horario para atender aos nenos. Entre as mulleres esta porcentaxe acadou o 36,8%, mentres que para os homes foi 12,2 puntos inferior.\nTraballadores con nenos de 12 ou menos anos que flexibilizan ou coordinan o horario de traballo para atender os nenos por sexo. Galicia. Ano 2012\nPorcentaxe de homes e mulleres que flexibilizaron o horario\nDistribución porcentual das persoas que flexibilizaron o seu horario segundo o sexo


O circo tradicional reinvéntase | Entérate\nO circo tradicional reinvéntase\nO circo Richards Bros somete o ancestral concepto de circo a unha forte revisión. Maior posta en escea, dramatización na presentación dos números e efectos especiais transforman por completo a tradicional función circense. Xandre Vazquez Lorenzo | 21/3/11 •\nPese á crise, ás trabas dos concellos e a dificultade de atopar un solar baleiro para instalar a súa carpa, os compoñentes do circo Richards Bros siguen na súa andadura. Unha mistura entre circo tradicional e moderno que incorpora novidades técnicas ás de outrora, tal como pista elevada, modernidade e innovación das luces láser, son estéreo ou efectos especiais.\nA familia Richards, cuarta xeración de circo, decidiu crear algo diferente despois de case unha década xestionando unha exposición itinerante de animais. “Cando deixamos Expoanimalia, decidimos voltar á orixe, pero facendo algo diferente aos demais”. Así de rotundo se expresa Sandro Richards, director do circo, convencido de rachar cos límites preconcebidos nesta anciana arte. “Antes de abrir o circo, percorrín centos de espectáculos, e vin sempre o mesmo, sen innovación algunha”. Quizais por ese motivo,e malia defender os animais-artistas, decidiron prescindir de tigres, elefantes ou leóns, e o único número desta nova producción onde podemos deleitarnos coas criaturas, sexa o dos cans amaestrados.\nPero non é o único. Durante dúas horas de función, cos seus correspondentes quince minutos de descanso, o público poderá rir, gozar e aplaudir diante de contorsionistas, trapecistas, magos e pallasos, que xurdirán na pista logo de que un pequeño clown fique durmido na pista. Na súa ensoñación, a boneca de trapo coa que xoga convírtese en persoa, e con ela percorre a fantasía do circo e dos seus artistas, ata que chega o día e o pallaso esperta.\n“Quixemos prescindir de presentandor e dárlle protagonismo a función en si mesma, contar unha historia” afirma Sandro, superando a faceta do circo como simple espectáculo familiar para chegar a público máis maior, nomeadamente universitarios.\nPero ainda que o Richards Bros recree un mundo afastado da realidade, sufre como todos os problemas do día a día. A crise inflúe e por iso din traballar ao mesmo prezo que hai catro anos. Pese a todo, o público sigue sen ser o esperado, e agardan que repunte a partir da primavera, cando a xente está máis animada para saír da casa. Aínda así, Sandro, que codirixe o espectáculo xunto o seu irmán, comprométese a seguir loitando por sacar adiante o seu soño, xa que, segundo el mesmo recita “Eu non fago circo para facerme rico, quérome facer rico para facer circo”.\nChegaron a Galiza logo dunha longa estancia en Portugal. Debutaron no Porriño e ata a semana que vén estarán en Vigo. Logo Vilagarcía e outras cidades (entre elas Compostela). Quen desexe acudir ao espectáculo deberá saber que os prezos oscilan entre os 10 e 25 euros e que, unha vez dentro, tal e como afirma o locutor “está permitido rir, emocionarse, aplaudir e soñar”.\nTagged as: clown, novo circo, universitarios\t2 Comments\nPoLiTvS\t23/03/2011 • 7:37 a.m.\nEn parte es una pena por toda su carga histórica, pero en mi opinión este tipo de circos están condenados a desaparecer y tampoco me interesan lo más mínimo, aunque parece que al menos en este caso se aparta un poco del circo más convencional. Claro que difícilmente el «nuevo circo» se puede hacer camino cuando es ignorado por instituciones y ayudas y cuando salas como la nasa, que claramente lo apoyan, están cercanas a la desaparición…\nResponder Xandre\t23/03/2011 • 12:37 p.m.\nPois a miña visión é ben distinta. De feito, os circos tradicionais (con animais) facturan moito máis que calquera compañía que oriente o seu espectáculo doutro modo.\nSobre o novo circo, simplemente dicir que máis ignorados (e ás veces denostados) que os propios circos tradicionais non os hai, e ben que se abren camiño. O malo ´ñe querer vivir de subvencións e axudas, que entón está claro que non é viábel.\nCreme que cun espectáculo de «novo circo» se gaña pasta, fagas onde o fagas, pero hai que saber moverse.\n(con bo rollo eh!)\nResponder Deixa o teu comentario\nWebsite Máis en Artes Escénicas\nDanza en presente\nLa Sala Capitol presenta al público nuevos eventos y conciertos\nO maior espectáculo do mundo con acento galego


25 « Febreiro « 2010 « A Biblioteca de Fillos de Galicia\nArchive for Febreiro 25th, 2010\nCrema de grelos con chourizo\nComentarios desactivados en Crema de grelos con chourizo\nRecipe: Crema de grelos con chourizo\n2 mañuzos pequenos de grelos\n1 chourizo caseiro\n1 pataca mediana\nPicámo-la cebola mailo allo e dourámolos nunha pota cun pouco aceite.\nCando estea dourada a cebola engadímoslle a metade do chourizo cortado en anacos pequenos.\nEngadímoslle o caldo e deixamos cocer.\nNamentres, limpámolos grelos e cocémolos xunto coa pataca cortada no decurso de 20 minutos.\nEscoámo-los grelos maila pataca e botámolos no caldo que xa estaba a ferver e deixámolo ferver 5 minutos máis.\nLogo disto triturámolo co batedoiro eléctrico e coámola crema, dándolle logo o punto de sal. Canto máis fino sexa o utensilio de coar máis suave quedará a crema.\nA outra metade do chourizo cortámola en cadradiños e dámoslle unha pequena fritidela na tixola.\nÓ servila crema pomos uns cadradiños de chourizo en cadanseu prato e un fío de aceite cru para adornalo.\nEtiquetas: allo, caldo de carne, cebola, chourizo, crema, grelos, patacas\nSorbete de Augardente\nPosted by Crisanto under Cociña galega, Licores\nComentarios desactivados en Sorbete de Augardente\nReceita: Sorbete de Augardente\n75 cc. de auga\n1/4 de l. de viño branco\n140 gr. de azucre\n1 Laranxa (o zume)\n1/2 limón (o zume)\n3 cullaradas sopeiras de augardente galego\nEtiquetas: augardente, sorbete\nA Biblioteca de Fillos de Galicia is powered by\tWordPress 5.2.10 and delivered to you in 0.441 seconds using 52 queries.


OS AFIADORES › Correr en Galicia, carreras populares › Foros ›\nSun, 18 Sep 2011, 3:35\nPost subject: Re: OS AFIADORES\nBos dias chicos, grazias polos animos, que todo facera falla, durmin mellor do que pensei, ahora marchar pa Manzaneda e que sea o que teña que ser.\nSun, 18 Sep 2011, 15:27\nHola Rapaces,¿que tal os nosos Espartanos en Penedos?,espero que todo salira ben,parece que remata unha semana algo estresante,nesta que comenza espero poder compartir entreno,xa falamos.Besos.\nSun, 18 Sep 2011, 15:54\nBueno chicos, xa estamos de volta, o mellor, que rematei o maraton, e o peor o frio que facia, en alguns momentos penso que andariamos sobre os 0 grados, e con forte vento.\nEso si, teño que decir que rematei un maraton e uns 2,5 Km. que nos meteron de propina\nAgora a descansar que fai moitisima falta.\nOrbita pudeches ca vendimia\nManel sinto non haber falado mais tempo contigo, pero estaba tiritando de frio e tiña que ir ducharme.\nEspadana que tal onte, gañastes que da paxina do club ainda non pon nada.\nAhora xa non teño que reservar forzas, esi que unha morea de bikos pa tod@s\nSun, 18 Sep 2011, 16:36\nAcabo de mirar as fotos de Gely que sacou da Casa da Xuventude, mil gracias coma sempre por ise extrordinario traballo, e xa sei que vou moi retrasado pero a semana pasada entre que me despistei e que estuven bastante liado, foixeme o santo o ceo.\nDecateime que somos algo cazurros facemos a foto de espaldas pa que saian os patrocinadores e tapamola en parte cos brazos, pa proxima carreira hai que repetila.\nSun, 18 Sep 2011, 18:38\nNoraboa Capi (eu estaba seguro) e Rubenigui que seguro que tamén che salio ben,a vendima xa se acabou(gran colleita)pero deixou algunha secuela(hoxe estou reventado),tomandoa como unha carreira dierei que quedei empatado na primeira posicion co xa famoso "Lider" a dous viaxes de distancia do meu irman e a cinco do primeiro contratado(este ano eramos 8,algún solo puido con 3 viaxes e foi sustituido por un amigo que me quitou o primer posto por idade e subía como un foguete),así que en mes e algo deberiamos de poder probalo.Manel,vamos estar no dique seco 15 dias,non nos reconocemos.Besos pra tod@s.\nSun, 18 Sep 2011, 19:27\nnoraboa os que foron a ver as lobas dos penedos\nCapi o martes vanme dar unha cousa que e tua ,unha gorra ou algo asi\nBesos e estamos desexando probar ese viño\nSun, 18 Sep 2011, 20:28\nDende logo non perdo a cabeza, porque a teño presa, que se non seguro que calquer dia volvia sin ela pa casa.\nEo certo e que non solo me quedou a gorra, a bolsa ca camiseta que daban tampouco veu pa casa\nOutra cousiña, ainda que o millor xa nos sacaron, hai un anaco estabamos lideres da primeira.\nSun, 18 Sep 2011, 20:58\nAinda segumos ,gracias a vos\nBesos AFIADORES,se encontro algunha xeitosa dedicovola\nSun, 18 Sep 2011, 21:08\nDeixa pa maña, que hoxe o meu corpo non esta pa esas cousas\nSun, 18 Sep 2011, 21:12\nMoi ben, o que tu mandes para iso eres o Capi,o que pasa e que eu estou descansado,pero maña unha sin falta\nMon, 19 Sep 2011, 8:25\nPois en xeral a carreira ben, ata que volvín a doblar o pe, e iso que ía con cabeza pero dende moaña esto non acaba de reforzarse. Tardarei unha tempada longa en ir a unha carreira de montaña. De momento espero estar ao 100% para o Miño. Hoxe de momento outra vez ao fisio para masaxe en tendón de aquiles e empeine do pe esquerdo. Noraboa Capi por ese gran resultado e sobre todo por rematalo que non e pouco despois dos kms de propina a maiores. Botamos en falta ao resto do Equipo, esperemos coincidir en algunha carreira máis este ano. A primeira a Andaina de xunqueira e ao día seguinte o Miño. Bicos\nMon, 19 Sep 2011, 17:08\nbravisiiiimo a esos penederos!!!!!\nRuben impresionante puesto y tiempazo\nVistahermosa.... si señor, CDC, gran carrera, ademas grande grande jaja, pero ojo que tampoco fueron tantos km de mas... decid la verdad... a que luego mola mas saber qe fueron un par de regalo.... y los 3 grados con sensacion terminca de -5 o -6 que? mmmm\nlo pasamos teta\na los demos besitos y portarse bien eh!!!\nMon, 19 Sep 2011, 20:00\nChicos, xa esta aberto o noso fio do circuito 2011/2012.\nAgradecer a todos os que os deixastes ver por eiqui, ben pa escribir algo ou pa ler os nosos desvarios.\nEsperamobos a todos do novo fio, sempre seredes benvidos\nMon, 19 Sep 2011, 20:26\nCapi,que grande eres,e que ben escolliches a foto.\nMon, 19 Sep 2011, 20:33\nHola Rapaces,pois casí me da algo de pena cambiar de "casa",como ben dice o Capi,gracias a todos os que vos pasastes por eiquí,que vos recordos desa carreira(a primeira que fixemos sin competir,en plan relax,bueno mais ou menos que de relax relax nunca somos),e que ganas teño de volver ver o Equipo o 100% como estabamos nesta foto.


Alonso destaca en Marín o prestixio da Escola Naval - Canal Rías Baixas\nAlonso destaca en Marín o prestixio da Escola Naval\nMARÍN > José Antonio Alonso, ministro de defensa, visitou esta mañá a Escola Naval Militar de Marín, na que foi a súa primeira visita oficial a este centro dende que ocupa a carteira de Defensa. Ás 11 e media da mañá e procedente de Vigo, iniciou o percorrido polas instalacións, onde se interesou polo plano de estudos que seguen os alumnos e polo novo simulador de navegación da escola, único en España.\nO ministro de defensa, José Antonio Alonso visitou esta mañá, acompañado polo Almirante Xeneral Sebastián Zaragoza, Xefe do Estado Maior da Armada, a Escola Naval Militar de Marín. Á súa chegada pasou revista á tropa que lle rendiu honores, e realizou un precorrido polas instalacións. En primeiro lugar visitou o simulador de navegación. Unha ferramenta de última tecnoloxía, única en España que custou 1 millón 600 mil euros.\nOs alumnos poden practicar nel coma se dunha ponte de mando real se tratase, xa que permite reproducir na sala todas as condicións climatolóxicas e de estado da mar en tempo real de diferentes portos españois. Posteriormente dirixiuse á biblioteca onde asinou no libro de honra e visitou a nova lancha de maniobras. Finalmente, almorzou en Marín acompañado de todo o cadro de mando da armada. Nesta escola Naval estudian un total de 300 alumnos entre os que se atopan dous norteamericanos e cinco tailandeses, xa que o seu país non dispón de estudios militares específicamente navais.\nJosé Antonio Alonso, destacou o prestixio do que goza o plano de estudios da escola mariñense, que combina as materias usuais das carreiras técnicas universitarias de tres ou cinco anos de duración, cun exhaustivo entrenamento físico, dende as 6 e media da mañá ás 10 e media da noite. O ministro destacou por elo a alta calidade da formación que reciben os mariños nesta escola.\nArtigo anteriorMan dura para calquera tipo de verquido incontrolado\nSeguinte artigoAlonso: ‘A illa de Tambo pasará a ser de uso e goce civil’\nRianxo continuará en SOGAMA á espera de adherirse a Serra do...\nA estrada entre Boiro e Cabo de Cruz será máis accesible...\nBoiro cerrou o seu Mercado Castrexo con gran éxito de público\nPreto dun cento de inscritos na Travesía a Nado de Porto...


Coleccións | Fundación Arquia\nEnderezo: Consejo editorial Fundación Arquia\nA colección arquia/temas ofrece un espazo aberto á reflexión arquitectónica. Esta orixínase en traballos de investigación, de difícil saída comercial mais de indubidable interese cultural e arquitectónico, que habitualmente quedan fóra do alcance da sociedade. arquia/temas pretende cubrir ese espacio vacante concentrando obras editoriais de temática dispar e de carácter non necesariamente académico.\nEnderezo: Carlos Martí Arís / José Antonio Sosa\nA colección arquia/tese comprende algunhas das teses doutorais máis relevantes que se realizaron nas Escolas españolas de arquitectura. Estudos sobre arquitectura xurdidos da destilación dun longo traballo de investigación que conteñen achegas orixinais sobre os temas que afrontan. Gran parte dos títulos publicados proceden do concurso bienal Tese de Arquitectura.\n#arquiateses #investigacion #tesesarquitectura\nEnderezo: Fundación Arquia / Los libros de la Catarata\nA colección arquia/contextos, editada conxuntamente pola Fundación Arquia e a editorial Los libros de la Catarata, intégrase dentro das actividades da institución e caracterízase principalmente pola difusión da cultura arquitectónica e a aproximación da figura do arquitecto á sociedade.\nO «contexto» actual fai pertinente unha reflexión sobre o papel da arquitectura a través dunha análise das esixencias da sociedade e, paralelamente, un achegamento á cidadanía da utilidade dos coñecementos, servizos e habilidades dos arquitectos coa finalidade de afianzar criterios que permitan unha maior compresión do quefacer arquitectónico e a súa contribución á sociedade. Desta maneira, establecéronse catro primeiras liñas editoriais que comprenden: a actualidade do pasado ou o legado dos arquitectos; participación e democratización da arquitectura; innovación, emprendemento e creatividade; e finalmente, arquitectura e cidade.\nA colección arquia/contextos resultou SELECCIONADA nos PREMIOS FAD 2016 de pensamento e crítica pola iniciativa editorial.\nPode adquirir os exemplares aquí.\nEnderezo: (Luís Martínez Santamaría hasta 2015) Actualmente consejo editorial Fundación arquia\nA teoría da arquitectura xa non posúe a solidez e a compactidade dos antigos tratados. A súa condición actual é máis liviá e volátil e maniféstase dun modo ocasional en artigos, debates ou entrevistas. Para evitar que ese saber se perda ou se disipe, esta colección desexa recompilar as achegas dalgúns autores que desenvolveron un pensamento intenso ao redor da arquitectura.\n#lacimbra #críticaarquitectónica #pensamento\nEnderezo: Fundación Arquia / Mónica Bonafonte\narquia/e-temas é unha colección de publicacións dixitais en formato de aplicación web que permite o acceso ou descarga directa gratuíta para usuarios acreditados sobre calquera tipo de dispositivo do contido de cada publicación accedendo de maneira fácil e intuitiva. A Fundación Arquia, na súa constante procura da innovación, incorpora nesta nova colección, ademais das características do visor de PDF, funcionalidades que permiten a interacción en tempo real co autor para poder formular preguntas ou suxestións e a actualización periódica do contido. Os diferentes exemplares da colección presentarán características e funcionalidades adaptadas á súa temática e contidos, convertendo arquia/e-temas nunha colección dinámica e en continuo desenvolvemento.\nEnderezo: Fundación Arquia\nA colección arquia/xornais editada pola Fundación Arquia está composta por xornais que acompañan tanto as exposicións das diferentes bienais de arquitectura promovidas polo Ministerio de Fomento coma as do programa de bolsas da Fundación Arquia. É un formato que permite unha difusión ampla e áxil entre o público interesado e, á vez, é un bo soporte para a comunicación dos proxectos premiados.\nColección: arquia/bienais, exposicións, catálogos e premios\nEnderezo: Ministerio de Fomento / Fundación Arquia\nA Fundación Arquia edita e publica, en colaboración con outras institucións nacionais e internacionais, catálogos de exposicións e bienais de arquitectura, anuarios, atlas e guías de arquitectura etc., entre as que se encontran a Bienal de Venecia, a Bienal de Arquitectura Española e Iberoamericana e a Bienal Internacional de Paisaxe de Barcelona, así como as edicións arquia/próxima e outros premios de arquitectura que permiten situarnos na actualidade arquitectónica.\nActualmente, está ampliando a súa colaboración con outras institucións para realizar unha difusión meirande da arquitectura contemporánea española, así como dos seus principais protagonistas.


Están programadas máis de 60 nas fins de semana.\nDespois de ter que suspender as súas festas patronais, o Concello de Xinzo reinventouse para organizar (sempre con todas as medidas sanitarias e aforo reducido) unha ampla programación cultural e deportiva para os meses de xullo e agosto. Desde a pasada fin de semana, non haberá ningunha, nestes dous meses, que non conte con, alomenos, dous eventos, incluso haberá actividades algún venres.\nDesde o Concello pretende que despois de ter vivido os que “posiblemente” foran “os peores meses das nosas vidas”, agora toca que este sexa “o mellor verán” para os veciños e veciñas de Xinzo de todas as idades despois do “sacrificio realizado” apuntan desde o Goberno local.\nO programa vertébrase sobre catro piares.\nO Verán Cultural traerá á vila alaricana música, monólogos, teatro, maxia, monicreques, humor.\nO Xinzo Fit contará con clases gratuítas dirixidas a todas aquelas persoas que queiran facer deporte na Alameda do Toural. Os martes e os xoves as 19:30 e as 20:30 e os domingos pola mañá.\nDurante a Semana do Esquecemento(do 17 ao 23 de agosto) realizaranse actividades relacionadas coa festa histórica -que foi suspendida- como son obradoiros, exposicións, desfiles, espectáculos, xogos populares e un xantar limitado a 250 persoas.\nE tres serán os campamentos que poderán gozar os máis pequenos como é o Infantil que haberá un por quincena en xullo e agosto; a da Fundación Celta de Vigo, do 13 ao 17 de xullo; e Campus de Baloncesto Salva Arco (na semana do 2 ao 9 de agosto).\nactividades, medidas seguridade, portada, verán, Xinzo


CUAC FM cede as suas instalación para un proxecto educativo do IES Rafael Dieste\nCUAC FM colabora co IES Rafael Dieste nun proxecto de comunicación científica con alumnado de secundaria\nPosted on Abril 10, 2016 , updated on Maio 12, 2016 by comunicacion in Novas\nAlumnado e profesorado do IES Rafael Dieste de A Coruña, en colaboración con CUAC FM, visitaron esta semana pasada as instalacións de CUAC FM co fn de desenvolver un pequeno proxecto edu-comunicativo .\nBaixo a tutela do profesor Noel Miguélez, o alumnado do IES pudo desenvolver a grabación dunha serie de microespazos sobre contidos científicos no que estes novos comunicadores trataron de abordar diferentes temáticas relacionadas coa bioloxía e as ciencias experimentais, e a súa divulgación a través dos medios de comunicación.\nTer unha radio comunitaria nunha cidade, aberta a todo tipo de iniciativas no ámbito da comunicación e a educación, posibilita experiencias innovadoras no ámbito da educación. Exemplo de elo son o programa A Fume de Carozo, e agora os microespazos feitos polo alumnado do EIS Rafael Dieste.\n← Curso de formación continua de CUAC FM: Uso do estudo de gravación Alexandre Bóveda\nCuac FM organiza unha charla coloquio co xornalista Xosé Mexuto, director de Sermos Galiza →


Homenaxe a Castelao no seu 60º cabodano : avozdevilalba.gal\nHomenaxe a Castelao no seu 60º cabodano\nO vindeiro venres 7 de Xaneiro a asociación cultural Aturuxo, de Boiro, celebrará un acto para lembrar o LXI Cabodano de Castelao co seguinte programa:\n19h. Desprazamento ate o busto de Castelao en Rianxo, realizarase unha ofrenda floral e darase leitura a un manifesto.\n21.30h Xa en Boiro (Aturuxo Local Social) celebrarase unha cea, á que se pode calquera anotar no correo: localsocialbarbanza@gmail ou na barra de Aturuxo, o prezo da cea é de 10€ para non soci@s e 6€ para soci@s.\nAo rematar a cea contarase coa actuación de MINI E MERO (fundadores de Fuxan os Ventos e compoñentes actuais d´A Quenlla), e depois haberá un recital poetico.\nRematará a noite co concerto doutro grupo por confirmar


20 NOVEMBRO: DÍA UNIVERSAL DA INFANCIA\n«Todos fomos nen@s algunha vez. E todos desexamos por igual o benestar dos nosos nen@s, que sempre foi e seguirá sendo a arela máis universal da humanidade».\nUns nenos no campamento de desprazados internos no estado de Rakhine, Myanmar. OCHA\nComentarios (0) - Sección: Dereitos humanos - Infancia - Valores - Publicado o 20-11-2012 09:18\nUnha imaxe que fai pensar...\nComentarios (1) - Sección: Dereitos humanos - Infancia - Valores - Publicado o 22-11-2010 00:20\nDEREITOS HUMANOS III. HISTORIA DE SUABA. PROPOSTA DE TRABALLO\nMoitas persoas no mundo carecen dos recursos máis elementais e imprescindibles para vivir, polo que contraen terribles enfermidades, a meirande parte das veces incurables e, a miudo, mortais. Así nos conta Suaba a historia da súa vida:\nEn "Enrédate con Unicef" podes ver/ler outros cómics, vídeos, xogos ...\nPlan de traballo para o DÍA DOS DEREITOS HUMANOS (proposta para os diferentes niveis de Primaria):\n- Visionado da "Historia de Suaba"\n- Debate/coloquio sobre as condicións de vida ás que se ven sometidas moitas persoas por carecer de recursos imprescindibles para a supervivencia.\n- Busca de información (mediante fichas-guion) sobre:\nUNICEF / Enfermidades orixinadas por consumo de auga non potable\n- Realización da webquest DÍA DOS DEREITOS HUMANOS (Ceip Andrade)\n- Analizar e interpretar os seguintes carteis:\n- Elaboración en grupo dun cartel que faga referencia aos DDHH\nComentarios (1) - Sección: Dereitos humanos - Infancia - Valores - Publicado o 09-12-2009 23:50


As cidades intelixentes son o resultado da necesidade de orientar a nosa vida cara á sustentabilidade e a habitabilidade.\nAsí, estas cidades sérvense de infraestruturas e tecnoloxías punteiras como Internet das Cousas, para diminuír o consumo enerxético ou reducir as emisións de CO2, así como para mellorar a información que se lle ofrece en tempo real á cidadanía, para que a súa interacción coa cidade sexa o máis sinxela e agradable posible.\nA utilización de paneis fotovoltaicos nas vivendas, o incremento do número de medios de transporte e vehículos eléctricos, o uso de paneis solares para semáforos ou sinais, a promoción do uso de bicicletas… As Smart Cities utilizan variedade de recursos e todos estes pequenos actos levan unha cidade a se converter en máis eficiente e sustentable.\nHai diferentes parámetros polos que se valora máis unha cidade ca outra. Para iso considéranse dez dimensións que son clave: goberno, planificación urbana, xestión pública, tecnoloxía, medio ambiente, proxección internacional, cohesión social, mobilidade e transporte, capital humano e economía.\nCalcúlase que para o ano 2050 o 60 % da poboación mundial vivirá en macrocidades con decenas de millóns de habitantes. Se xa nos custa xerar, coordinar e racionalizar correctamente os recursos que temos nas grandes cidades españolas (Madrid, Barcelona, Valencia, Sevilla, Málaga ou Bilbao), cuxas cifras de habitantes non superan, no maior dos casos, os 7 millóns, a transformación dixital destas urbes farásenos non só necesaria senón vital en poucas décadas e a FNMT-RCM será parte diso.


Sobre nós - Shijiazhuang Teneng Electrical & Mechanical Equipment Co., Ltd.\nShijiazhuang Teneng Co Equipos Eléctricos e Mecánicos, Ltd.\nShijiazhuang Teneng Electrical & Mechanical Equipment Co, Ltd é o fabricante profesional da liña de produción de tubos de aceiro soldados, a liña de formación de rolos en frío, a liña de corte, a liña de corte e os equipos auxiliares relacionados. A empresa Teneng é a empresa moderna capaz de investigación e desenvolvemento, produción e vendas. Teneng é membro do consello da China Roll Forming Association, membro da Asociación Hebei Steel Trade Association.\nAs máquinas Teneng son os equipos de fabricación de tubos máis eficaces dispoñibles no mundo. En China, os usuarios máis coñecidos son Hebei Jingye Group, SANY Group, China Shipbuilding Industry Corporation, Chongqing Changzheng Heavy Industry Co., Ltd, etc.\nAs máquinas Teneng están funcionando noutros moitos países ademais de China, como por exemplo\nAmérica, Portugal, Venezuela, Brasil, Paraguai, Rusia, Ucraína, Xapón, Arabia Saudita, Sudán, Uzbekistán, Casaquistán, Vietnam, India, etc. Teneng recibiu eloxios universais dos nosos clientes de todo o mundo polo produto de alta calidade e o servizo posvenda perfecto.\nExperiencia do proxecto:\nDende a creación, a empresa Teneng ten subministración de centos de liñas de produción para clientes, temos unha ampla experiencia técnica. Baixo a dirección de expertos e profesores nacionais, Teneng rastrexa os movementos de tecnoloxía avanzada estranxeira, absorbendo, creando e desenvolvendo a formación en frío flexible das tecnoloxías. Os equipos de Teneng utilizados na tubaxe API, automoción, tubos de construción, tubos de mobles, fabricación de contedores, paneis de valos, equipamentos deportivos, etc.\nA demanda dos clientes é a forza motriz do desenvolvemento tecnolóxico, a forte forza da empresa é o apoio á actualización da tecnoloxía. A empresa Teneng cooperará con fabricantes nacionais e estranxeiros para fornecer equipos de alta calidade, tecnoloxía profesional, servizo perfecto para os clientes.\nSistema de enerxía e servizo de produción:\nA empresa Teneng ten millóns de metros cadrados de fábrica e tamén ten un forte sistema de coordinación coa fabricación de soldadores e moldes. As pezas estándar dos equipos seleccionan un produto empresarial coñecido, un rendemento mellorado do produto e unha vida útil. Desde o procesamento de compoñentes ata a montaxe da máquina, facemos comprobacións a todos os niveis e continuamos co sistema de responsabilidade de produción. Despois do servizo persoal están a adestrar desde a práctica, dedicados á posta en servizo de equipos durante moitos anos, para resolver varios problemas na práctica de produción, instalación de equipos de orientación e formación de traballadores para os clientes.\nA forte forza técnica e o sistema de servizo perfecto son a pedra angular de Teneng.\nTeneng ten 15 enxeñeiros de deseño e 20 enxeñeiros por comisión, todos eles teñen máis de 15 anos de experiencia na industria do muíño de tubos. O persoal de Teneng sempre camiña na vangarda tecnolóxica, seguindo os últimos desenvolvementos en tecnoloxía de muíños de tubos dentro do mercado e os cambios das necesidades do cliente, facendo innovacións na tecnoloxía avanzada empregada nos produtos.


Resumo dos partidos de baloncesto (26 e 27 de outubro) :: Club Dominicos\nInicio > Resumo dos partidos de baloncesto (26 e 27 de outubro)\nBENXAMIN UNDER 8: DOMINICOS 2 - XIRIA 52\nPrimeiro partido do equipo benxamín mixto que experimentaban por primeira vez o que era un partido de baloncesto. O rival, moi superior en calidade e cantidade, non deu opción en ningún momento a pesar de que os nosos non deixaron de disfrutar en todo momento. Os xogadores esperan ansiosos o próximo partido.\nBENXAMIN UNDER 9: DOMINICOS 32 - ARTAI 52\nDerrota do irmán maior dos benxamines que visitaba o polideportivo da Sagrada Familia con numerosas baixas. Comezou dominando o conxunto local, pero Artai aproveitou o segundo parcial para darlle a volta por completo ao partido. A partires de ahí, todo moito máis igualado, con parciais máis axustados que lle permiten a Artai levarse a primeira victoria da tempada. Noraboa!\nALEVIN FEMENINO: DOMINICOS 17 - SANTA MARÍA DEL MAR 67\nVictoria de Santa María del Mar A ante as nosas que se estreaban na categoría alevín. As nenas, aínda con todo, xogaron moi organizadas e con boa intención, aínda que as transicións ofensivas de Santa María fixeron que as nosas en defensa non puidesen facer nada. Seguro que con máis adestramentos as victorias chegarán.\nINFANTIL MASCULINO: DOMINICOS 30 - BASQUET CORUÑA 71\nGran partido dos nosos a pesar da abultada derrota na xornada do domingo pola tarde. Xogamos contra un gran rival que xa está no seu segundo ano de infantil, e iso, físicamente, nótase. Dominicos nun mes asemella que xa se está a adaptar xenial á pista grande, combinando varios pases en estático e indo con seguridade cara o aro. Seguro que la victoria non tardará en chegar.\nINFANTIL FEMENINO: DOMINICOS 54 - CALASANZ 4\nVictoria do equipo femenino a domicilio frente a Calasanz. As nosas fixeron notar a súa experiencia, aínda sindo o seu primeiro partido na pista grande. Partido traballado dende o comezo, sindo moi intensas na defensa, xerando canastas fáciles e saíndo en transición. Calasanz intentouno pero Dominicos tamén castigou en estático. Agora, a pensar na seguinte. Noraboa rapazas!\nCADETE MASCULINO: DOMINICOS 78 - CULLEREDO 48\nVictoria cómoda en Culleredo, esta vez con todolos efectivos disponibles despois de que moitos, a semana pasada, estivesen de viaxe por Grecia. O equipo de Marce pouco a pouco vaise amoldando como equipo, despois de que este ano fusionáranse ambos cadetes. O partido tivo luces e sombras, pero o bo plantexamento do partido en todo momento nos fixo ir por diante no encuentro. Culleredo era un rival forte polo que esta proba pásase con nota.


Vieiros: Galiza Hoxe - O mar, esoutro vertedoiro\nInforme 'Contaminación por plásticos nos océanos'\nRedacción - 09:00 17/07/2007\nTags: Greenpeace lixo océanos plástico\n"O medio mariño sofre un intenso e considerábel proceso de contaminación polo vertido de lixo ao mar", afirmou Mario Rodríguez, director de campañas de Greenpeace durante a presentación do informe, "Se algo está claro é que estamos afogando o mar en plásticos", láianse desde o colectivo, "aínda que se aumenten os gastos en limpeza de praias e fondos mariños o lixo volve con insistencia". "Por iso é preciso tratar o problema desde a orixe e afrontar un cambio cultural que nos faga asumir que o mar non é un vertedoiro", propoñen.\nA denuncia chega avalada por un informe onde se sinala que arredor do 80% do lixo mariño ten orixe en terra firme. Así, aparece por exemplo o descoidado comportamento dos turistas a pé de costa. Un ollo a moitas praias ofrece exemplo: envoltorios de comida e bebida, cigarrillos, xoguetes e restos varios. Por outra parte están os refugallos que chegan ao mar a través das augas residuais, cuestión agravada polos déficits de saneamento. Desde xeringas a preservativos, pasando por restos de envases de comida, a lista de lixo que vai parar aos océanos é tamén grande. Ademais, un 20% dos refugallos prodúcese directamente nos océanos. Así por exemplo, da actividade pesqueira paran no fondo oceánico restos de fíos e redes, nasas, caixas de cebos e outros, que ou ben se perden accidentalmente ou mesmo son guindados deliberadamente ao mar. Tamén outro tipo de buques a miúdo guindan lixo ao mar.\nTodo este lixo causa un grave impacto nos ecosistemas mariños. Tartarugas, focas ou cetáceos son exemplo de animais mariños que quedan moitas veces atrapados en residuos plásticos. Outros inxiren restos plásticos que acaban provocando a súa morte. Documentouse até o de agora que até 267 especies distintas sofren gravemente os efectos deste lixo. Para solucionar esta situación, os ecoloxistas propoñen entre outras cousas concienciar os cidadáns, incrementar as operacións de limpeza costeira e de fondos mariños, mellorar os sistemas de depuración e aplicalos onde aínda non funcionen.\nO informe completo (.pdf)\nActivistas recollen lixo no mar / Foto: Greenpeace/G.Newman


Europa Press 23 febrero 2021 19:25 h.\neucalipto Plan forestal Galicia\nJosé González. EFE\nA oposición pide a retirada do plan forestal\nAsí o expuxo na súa intervención no debate parlamentario do novo plan forestal da Xunta ata 2040, que modifica o anterior texto de 1992, despois de que a superficie de eucalipto multiplicásese nos últimos anos sobre as previsións feitas.\nO conselleiro sinalou que o Grupo Popular realiza esta proposta de resolución no futuro plan forestal para a suspensión de novas plantacións de eucaliptos, polo que empraza a que se alcance unha transacción cos grupos da Cámara.\nDeste xeito, González sostén que esta proposta "transcendental" suporá que "a superficie de eucalipto en Galicia non aumentará a partir desta suspensión".\nRespecto diso, a oposición reclamou a retirada deste plan forestal ao basearse nun modelo de monte de "monocultivo de eucalipto". Tanto BNG como PSDEG piden que comece un novo proceso con exposición pública e en busca do "consenso".\nO novo plan modifica o anterior texto de 1992\nAgora, os tres grupos con representación no Parlamento galego —PPDEG, BNG e PSDEG—, terán 24 horas, entre este martes e mércores, para manter contactos sobre posibles transaccións á revisión do plan forestal, de face á votación final que se producirá na sesión do mércores do pleno.\nOBXECTIVOS. Na súa toma da palabra, o conselleiro José González defendeu que o texto nace do "consenso", á vez que expón que se prevé un orzamento de 4.900 millóns ata 2040 co principal obxectivo de alcanzar a "neutralidade carbónica". Ademais, dixo que, ao tratarse dun decreto, a súa tramitación non necesitaba pasar pola Cámara, pero se fixo igualmente.\nResalta que se toma en consideración 101 das 115 directrices do grupo de traballo creado no Consello Forestal, mentres se incorporan o 75% das recomendacións da comisión parlamentaria de 2018 de loita contra o lume.\nO plan da Xunta é eliminar en 2040 o 5% das máis de 420.000 hectáreas de eucaliptos actuais, de forma que 20.000 convértanse en masas doutras árbores. Pero durante este lustro —no quinquenio do 2021 a 2025— esa superficie pode incrementarse ata un tope dun 3% sobre a actual cifra (unhas 12.000 hectáreas).\nEsa subida do 3% toma como referencia os últimos datos coñecidos de 2018 do Inventario Forestal de Especies Produtivas do Norte Peninsular (IFNP).\nOs datos dese inventario de 2018 arroxan a presenza de 300.500 hectáreas de eucaliptales puros en Galicia, aos que se suman 121.700 hectáreas de forma mesturada con outras especies nas que se detecta a presenza de eucaliptos.\nCon todo, o conselleiro comprometeu a elaboración dun inventario forestal continuo de Galicia, que estará operativo entre finais de 2021 e comezos de 2022.\nAsí mesmo, González subliña que uns 80.000 propietarios galegos obteñen ingresos por uns 300 millóns de euros cada ano por curtas —a metade das realizadas en España son en Galicia—.\nO conselleiro comprométese a realizar un novo inventario forestal\nEntre outros obxectivos, fíxase que 850.000 hectáreas estean baixo instrumentos de ordenación e xestión, cunhas 650.000 hectáreas que contarán con certificación forestal.\nUN DOCUMENTO QUE NON SE SOSTéN TÉCNICAMENTE" E É UNHA "PILTAFRA". Pola súa banda, María González Albert (BNG) arremeteu contra un plan que non se sostén tecnicamente", xa que "carece de datos e parte dunha irrealidad" ao "recoñecer" a Xunta que se toma como referencia un inventario non actualizado.\nPor iso, ironiza con que os populares "son pioneiros en aprobar un plan forestal sen saber o que teñen no momento". "¡Máis pioneiros imposible!", apostilou.\nDe tal forma, empraza a volver comezar o traballo deste plan forestal para que exista un "análise real" e incorpórense mecanismos de control intermedios que permitan cambiar se identifican derivas no tocante a diferentes especies.\nUn dos puntos deste documento no que se centrou é que "anuncia unha falsa redución" do 5% de eucaliptos en 2040, mentres se permite un aumento do 3% no primeiro quinquenio, pero na Xunta "recoñecen que non saben canto hai". Pregúntase onde se poderá incrementar e onde non. Ademais, lamenta que non se reserva "ningunha" ferramenta de corrección en caso de desviacións.\nGonzález Albert arremete contra un plan que non se sostén"\nA deputada do Bloque avisa de que este plan "está feito por e para a recepción de fondos PDR (Plan de Desenvolvemento Rural)", realizado con présas "" porque o "obxectivo último" é "pór eses fondos" europeos "en mans do sector do eucalipto".\n"En resumo, o seu criterio parece ser: 'Imos facer o que nos dea a gana nesta lexislatura, e quen veña detrás así llas apañe", reproba aos populares.\nNesta liña, Martín Seco (PSDEG) censurou que este desastroso "" texto "non alcanza o mínimo de rigor técnico que se debe esixir" e está baseado nunha "manipulación estatística", máis aló dos "fogos de artificio na sesión de hoxe" do conselleiro.\nUn documento que Seco tachou de "piltrafa", posto que "non ten diagnóstico". Afea que se realizou "sen participación" e para que "só contente a certas empresas do sector".\nVe "moi curioso" que permítase un aumento no primeiro quinquenio do 3% para facer unha baixada do 5% no último lustro, pero sen saber nin sequera "sobre que cifras faise", nin se aclare onde vaise a realizar as actuacións.\nA continuación, o deputado socialista proseguiu nos seus reproches para denunciar que se vai a intensificar o monocultivo de eucalipto. Por todo este despropósito "", empraza a que se retire e sáquese a exposición pública, que se pasaron polo arco do triunfo".\nEn contraposición, a deputada Elena Candia (PP) defendeu o traballo "serio, rigoroso e responsable" do plan, con obxectivos "perfectamente claros e identificados".\nPROTESTA. Este martes, varias entidades manifestáronse fronte á Cámara baixo a lema Non ao plan forestal do PP. Por un monte galego con futuro, xa que consideran que o texto suporá a "eucaliptización" de Galicia.\nEntre as entidades atópanse: Sindicato Labrego Galego, Adega, CIG, Fruga, Verdegaia, Greenpeace, a Organización Galega de Comunidades de Montes e Amigos dá Terra.\nEn declaracións a Europa Press, o presidente da Organización Galega de Comunidades de Montes, Xosé Alfredo Pereira, esixe que o plan se devolva ao Consello" Forestal porque "non é un documento de consenso" e está baseado en datos que "non está actualizados".\nEsta mobilización realizouse cunha forte presenza policial. Neses momentos tamén tivo lugar na rúa do Hórreo outra protesta (na beirarrúa de en fronte) de negacionistas por motivo da aprobación da lei galega de saúde. Con todo, algúns dos negacionistas despistados situáronse a proferir os seus consignas xunto aos manifestantes contrarios ao plan forestal.


A Galería das Ideas do Festigal servirá para coñecer experiencias de traballo para impulsar o nacionalismo – Festigal | Campus Sur de Santiago de Compostela. 24 e 25 de xullo.\nPor adminfestigal · Published 22 Xullo, 2019 · Updated 22 Xullo, 2019\nNesta edición haberá 30 de postos de asociacións e 50 de mercado que se poden visitar o 25 de xullo á tarde no campus sur de Santiago de Compostela\nA Galería das Ideas do Festigal 2019 é un espazo para o debate de temas de actualidade política con persoas que ofrecen a visión da súa experiencia desde distintos ámbitos e lugares sobre o nacionalismo. Será a partir das 18:00 do 25 de xullo no campus sur de Santiago de Compostela.\nNesta edición comezará ás 18:00 co debate “Eixos para a construción nacional”, coordinado por Vía Galega, a Plataforma en defensa dos dereitos nacionais de Galiza. Participarán representantes do sindicalismo como Paulo Carril; do feminismo, Ximena González; do ecoloxismo, Virxinia Rodríguez; e dos centros sociais, Beatriz Peres.\nÁs 19:30 será a palestra “Os mitos da colonización en Europa: o caso galego, vasco e catalán”, unha actividade de debate no marco dos encontros internacionais ‘Os mitos da colonización en Europa e o caso dos mitos da españolidade en Galiza’, en colaboración coa Coppieters Foundation. Interveñen Ana Miranda, eurodeputada do Bloque Nacionalista Galego; Pernando Barrena, eurodeputado de EH Bildu; e Eduard López, vicesecretario xeral de acción política de Esquerra Republicana de Catalunya.\nAdemais, haberá 30 de postos de asociacións, que dan boa conta da actividade dos movementos en defensa do idioma, das liberdades sociais, culturais, ecoloxistas, internacionalistas, feministas, estudantís, educativas e deportivas, entre outras.\nIsto complétase cos 50 postos do mercado onde se pode adquirir artesanía, téxtil, produtos gastronómicos e arte en pequeno formato, entre outros produtos galegos.\nO Festigal consolídase así como unha das principais feiras culturais do país con concertos, debates, deportes, gastronomía, postos de asociacións e tendas de artesanía, ademais de contribuír a dar a coñecer as novas tendencias creativas.


A sección de CC.OO de ENCE tratará de convencer a Bildu e Esquerra para tombar a lei do cambio climático - Pontevedra Viva\nAna Cedeira, presidenta do comité de empresa das oficinas de Ence, e Jose Luis García Pedrosa, secretario comarcal de CC.OO\nA sección de CC.OO de ENCE tratará de convencer a Bildu e Esquerra para tombar a lei do cambio climático\nLuns 15 de Marzo, 2021 ás 13:33 do Luns 15 de Marzo, 2021\nRepresentantes de Comisións Obreiras no comité de empresa de Ence\nA batalla dos traballadores de Ence para tombar os artigos 18.3 e 18.4 da nova Lei do Cambio Climático continúa na rúa, pero tamén nos despachos.\nOs representantes de Comisións Obreiras na fábrica e nas oficinas teñen previstas o martes senllas reunións no Congreso con deputados de EH Bildu e Esquerra Republicana de Cataluña para facerlles ver as consecuencias que podería ter esta lei para os traballadores e convencelos de que voten en contra da mesma ou que presionen para modificar ambos os artigos.\nAmbas as formacións votaron a favor do artigo 18 na última comisión e o voto dos seus deputados no Congreso será estratéxico para que o texto poida saír adiante. Desde Ence agradecen as facilidades dadas para organizar o encontro e móstranse optimistas. Ademais, pretenden mostrar a Bildu, socio do BNG, as declaracións do vicepresidente da Deputación, o nacionalista Mosquera, nas que se refería aos traballadores da fábrica como "Ence Borroka".\nA presidenta do comité de oficinas centrais de Ence, Ana Cedeira, explicou este luns o ocorrido o pasado venres en Madrid. Traballadores directos e indirectos da planta de Lourizán manifestáronse fronte á sede do Ministerio de Transición Ecolóxica.\nAlí reclamaron un encontro coa ministra Teresa Ribera, que non puido recibilos pero si que o fixo o secretario de Estado e dous membros máis do Ministerio. Os manifestantes explicaron os motivos da súa protesta e agradeceron a actitude "moi receptiva" por parte do Ministerio.\nDe feito, conseguiron conversar uns minutos coa ministra Ribera, á que lle sacaron o compromiso de manter unha reunión presencial este mércores. Con todo, esa citación non se produciu aínda de maneira oficial. Pola contra, si que foi convocado o comité de empresa da fábrica que dirixe o sindicato CIG co apoio de UXT e que manteñen posturas antagónicas con CC. OO.\nAínda que Cedeira evitou asegurar que CC.OO vaia a declinar asistir á reunión se está presente a outra parte do comité, a portavoz de parte dos traballadores si que expresou o seu malestar polo que entende como "un insulto e falta de respecto" cara Comisións Obreiras, cuxas mobilizacións das últimas semanas posibilitaron os encontros cos políticos e sobre todo "porque se comprometeu a reunirse con CC.OO", criticou a presidenta do comité de oficinas de Ence.\nDoutra banda, o secretario comarcal Jose Luís García Pedrosa quixo explicar a postura de Comisións Obreiras acerca dos incidentes do pasado xoves durante o peche de traballadores da factoría no Concello de Pontevedra.\n"Non houbo ningunha agresión", reiterou o sindicalista deixando clara as protestas pacíficas realizadas desde o primeiro momento polos traballadores. "Estamos fartos de que se poña en cuestión ou futuro dous traballadores, ou Concello se que ten responsabilidade", engadiu.\nCon respecto á proposta de nomear persoa non grata en Pontevedra ao presidente de Ence, Ignacio de Colmenares, a presidenta do comité cualificouno, contendo a risa, de "bochornoso". A representante dos traballadores pediu ao alcalde Fernández Lores que se centre "no que se ten que ocupar, que son os 5.000 postos de traballo".\n"Que se preocupe dos nosos postos de traballo e non a difamar nin a facer política nin a rirse dos nosos postos de traballo e de 5.000 familias que se están xogando o seu sustento", apostilou Cedeira, reiterando que o único obxectivo do comité de empresa é defender o emprego.\n"Nós non nos manexamos por ninguén, nin pola empresa nin polo consello de administración. O alcalde debe respectar o que di a asemblea de traballadores, que somos os que estamos a defender os nosos postos de traballo e decidimos manifestarnos. E foi el quen xestou todo isto, agora que non bote balóns fóra", resolveu levantando os aplausos do resto dos seus compañeiros, todos eles delegados de Comisións Obreiras nos distintos estamentos da planta de Lourizán.\nComisións Obreiras busca en Bildu e Esquerra Republicana apoios para cambiar a Lei de Transición Ecolóxica\nO comité de empresa de ENCE pediralle á ministra unha mesa de traballo polo futuro da factoría\nConcentración en Cambados para evitar a modificación dos prazos concesionais na Lei de Cambio Climático\nENCE cifra o seu traslado en 700 millóns e reitera que "non é viable"


Conectará a área turístico-deportiva de O Corgo coa rede de camiños xa existente.\nFrancisco Marin, Manuel Baltar e Plácido Álvarez (de esquerda a dereita).\nO. Ferreiro 12 de abril de 2017, 19:57\nA Deputación de Ourense e o Ministerio de Agricultura e Pesca, Alimentación e Medio Ambiente, a través da Confederación Hidrográfica do Miño-Sil (CHMS), investirán 80.000 euros na construción de máis dun quilómetro de senda peonil na marxe esquerda do embalse de As Conchas en Muíños.\nInvestirán 80.000 euros na construción dunha senda peonil no embalse das Conchas en Muíños.\nEstas actuacións serán sufragadas ao 50% entre ambas administracións tal e como consta no Convenio de colaboración asinado polo presidente da Deputación de Ourense, Manuel Baltar; polo presidente da CHMS, Francisco Marín; e polo alcalde de Muíños, Plácido Álvarez, quen, pola súa parte, se compromete a acadar os terreos necesarios para a execución das obras.\nO obxectivo da actuación é o acondicionamento da senda peonil existente para dotala dunha xeometría homoxénea ao logo de todo o seu percorrido, así como dun pavimento uniforme que permita un uso confortable e seguro da mesma.\nActualmente Muíños dispón dunha rede de sendeiros peonís que discorren por ambas marxes do embalse de As Conchas se ben, son moi estreitas, presentan perdas de firme producidas pola escorrentía superficial e non se atopan conectadas adecuadamente co complexo deportivo-turístico de "O Corgo".\nO prazo de execución das obras estímase en 3 meses\nA actuación proxectada consiste na execución dun sendeiro que será construído en xabre con cemento, que asegura estabilidade e duración, de 1057 metros, con dous tramos diferenciados, de 747 e 310 m. de lonxitude, e con anchuras de entre 1,50 e 2,00 m., en función do espazo dispoñible en cada punto. Cara a metade do primeiro tramo, estreito e con importante desnivel, proxectouse a execución da senda en madeira, que servirá para unificar o nivel e que disporá de unha varanda de protección. O prazo de execución das obras estímase en 3 meses.\ndas nova conchas embalse muintera senda\nA Deputación executará proxectos medioambientais en Bande e Muíños


O agro galego aproba na emisión de gases - Campo Galego\nInicio / Carne / O agro galego aproba na emisión de gases\nO impacto da gandería en Galicia sitúase por baixo doutras grandes áreas produtoras da UE, tanto en amoniaco como en gases de efecto invernadoiro. En España destacan as emisións de Cataluña en amoniaco e das dúas Castelas, Extremadura e Cataluña en gases de efecto invernadoiro\nG.B. - 11/01/2018\nPrevisión de emisións de gases de efecto invernadoiro no agro no 2030. Fonte: Eu Agricultural Outlook 2017-2030.\nAs emisións de gases de efecto invernadoiro no agro , así como de amoniaco, constitúen unha preocupación en aumento en Europa. Desde este ano, España obriga á inxección do purín para tratar de reducir as emisións e son previsibles novas medidas a partir da PAC post-2020. Cal é a situación do agro galego a nivel de emisións? Galicia atópase por baixo das grandes rexións gandeiras de Europa en emisións de gases de efecto invernadoiro e de amoniaco, segundo se desprende da proxección para o 2030 que manexa a Comisión Europea.\nOs principais problemas de emisións de gases de efecto invernadoiro no agro europeo céntranse en zonas como Irlanda, Escocia, Dinamarca, Bretaña e Países do Loira (Francia), e Baixa Saxonia (Alemania), que no 2030 emitirán máis de 8 millóns de toneladas anuais equivalentes de CO2. Se atendemos a España, son Castilla y León, Castilla La Mancha, Extremadura e Cataluña as rexións que máis contaminan, con entre 4 e 8 millóns de toneladas de emisións previstas no 2030 imputables ó agro; mentres Galicia sitúase nun terceiro escalón, con entre 2 e 4 millóns de toneladas.\nEsas emisións de gases de efecto invernadoiro no agro, atribuíbles ó metano e ó óxido nitroso, hai que poñelas en contexto, pois supoñen só arredor do 10% do conxunto de emisións da UE, moi por baixo do que representan actividades industriais e transporte.\nAs emisións de metano no agro débense principalmente á dixestión dos rumiantes, en tanto o conxunto da cabana gandeira é responsable dun 72% das emisións do óxido nitroso -principalmente polos xurros-, e a agricultura dun 28%.\nOutra emisión que preocupa é a do amoniaco, un gas que reacciona na atmósfera con outros contaminantes para dar lugar a partículas en suspensión que afectan de xeito severo á saúde humana. A diferenza do que sucede cos gases de efecto invernadoiro, o 93% das emisións de amoniaco son imputables ó agro, cos xurros como principal factor (80%), acompañado dos fertilizantes minerais (20%).\nEn España, Cataluña encabeza as emisións de amoniaco, debidas en boa medida a súa cabana porcina, cunhas emisións que a UE calcula entre 40 e 100 kg. / hectárea agraria. Galicia quédase nun segundo escalón, con entre 20 e 40 kg. / hectárea, igual que Cantabria, en tanto o resto do país móvese no arco de 5 a 20 kg. por hectárea.\nA UE espera que coa inxección de purín e coa mellora da eficiencia na produción de leite e carne reduciranse as emisións en Europa un 13% para o ano 2030, se ben prevese un aumento de emisións debidas ós fertilizantes minerais (+2%).\n– Decreto de puríns: as ganderías de vacún pagan polos excesos do porcino (2-I-2018).


Celebramos que se suprima á fin a ORA, tras anos demandándoo - Novas - Bloque Nacionalista Galego de Betanzos - BNG - Bloque Nacionalista Galego\nCelebramos que se suprima á fin a ORA, tras anos demandándoo\n“A supresión da ORA é unha boa noticia para todas, para a veciñanza e para o comercio de Betanzos. Desde logo, no BNG estamos moi orgullosas do traballo feito e da presión veciñal que conseguiu eliminar unha taxa da que só sacaba beneficio a empresa concesionaria”\nbngbetanzos 15 nov. 2017 - 17:31\nestacionamento aparcamento ora concesions municipais\nPedimos ao goberno local que desista da nova taxa para vehículos residentes\nPresentamos varias propostas para facer máis xustas socialmente as ordenanzas fiscais\nAnimamos á veciñanza presentar alegacións contra a ORA e o estacionamento expres no Casco Histórico\nLamentamos o novo contrato da ORA sen sequera valorar antes un modelo gratuíto\nORA, Casco Histórico e participación\nLamentamos que o PSOE impoña o "parking express" no Casco Histórico na nova ordenanza da ORA\nPropoñeremos no Pleno cambiar a ORA por un sistema gratuíto de rotación do aparcamento\nPropoñemos derrogar a ordenanza fiscal da ORA xa que se anulou o contrato\nBetanzos, 14 de novembro de 2017. O BNG amosou a súa satisfacción diante do anuncio efectuado polo alcalde de que hoxe propoñerá á xunta de voceiros a supresión da ORA. “Alegrámonos, despois de anos insistindo neste tema, parece que o PSOE entra en razón”, manifestou o portavoz municipal do BNG, Henrique del Río.\nAs nacionalistas insistiron un ano máis neste asunto, dentro do lote de propostas presentadas ao alcalde o pasado 11 de outubro para facer máis xustas as ordenanzas fiscais do Concello. “As propostas son similares ás formuladas o pasado ano: unha modificación na ordenanza de terrazas para estimular a apertura de negocios no Casco Histórico, a equiparación dos descontos en todas as ordenanzas relativas a servizos culturais e educativos e a supresión dos alugueiros de salas culturais municipais, ademais de derrogar a ORA” indicáballe Del Río hai un mes ao rexedor.\n“A supresión da ORA é unha boa noticia para todas, para a veciñanza e para o comercio de Betanzos”, explica o edil nacionalista. “Desde logo, no BNG estamos moi orgullosas do traballo feito e da presión veciñal que conseguiu eliminar unha taxa da que só sacaba beneficio a empresa concesionaria” engadiu. “Agardamos que sexa certo e que este anuncio poña fin definitivamente a este modelo inxusto e inzado de irregularidades”, concluíu.\nExiximos contundencia contra os vertidos ao Mendo e ao Mandeo\nAdvertimos no Pleno do estado que presentan os xogos infantís do Pasatempo


Convocatoria da Deputación Permanente do Parlamento de Galicia prevista para o 31 de xullo de 2020 - Parlamento de Galicia\nA Presidencia, logo das solicitudes formuladas polo G.P. dos Socialistas de Galicia, o G.P. Grupo Común da Esquerda, o G.P. do Bloque Nacionalista Galego e o G.P. Mixto, resolveu convocar a Deputación Permanente para o día 31 de xullo de 2020, ás 12:30 horas, coa seguinte orde do día:\nPunto 1. Escrito do G. P. dos Socialistas de Galicia, do G.P. Grupo Común da Esquerda, do G.P. do Bloque nacionalista Galego e do G.P. Mixto, polo que solicitan a convocatoria urxente da Deputación Permanente coa comparecencia do Presidente da Xunta de Galicia para dar conta da situación en relación co rebrote do covid-19 na Mariña de Lugo (doc. núm. 64465) (10/SCDP-000021)\nPunto 2. Escrito do G.P. dos Socialistas de Galicia e do G.P. do Bloque Nacionalista Galego, polo que solicitan a convocatoria urxente da Deputación Permanente coa comparecencia da Conselleira de Educación para explicar o inicio do curso escolar 2020-2021 e das medidas que vai adoptar para garantir a seguridade fronte á covid-19 (doc. núm. 92) (11/SCDP-000001)\nO que lle comunico para o seu coñecemento e a súa convocatoria á devandita reunión.\nSantiago de Compostela, 29 de xullo de 2020


Contra Otegi. Custe o que custar | Esculca\nYou are hereContra Otegi. Custe o que custar\nContra Otegi. Custe o que custar\nA exclusión de Arnaldo Otegi como candidato de EH Bildu é xustificada na Providencia de 24 de xaneiro de 2013 da Audiencia Nacional (AN) que aprobou a súa Liquidación de condena, fixando como data de extinción da pena de inhabilitación especial para o dereito de sufraxio pasivo (IEDSP) o 28 de febreiro de 2021. Esa resolución non foi recorrida polo súa defensa, polo que era firme. Para a Xunta Electoral, o Xulgado do Contencioso-Administrativo (JC-A) de Donostia e o Tribunal Constitucional (TC), esa liquidación de condena non pode ser agora obxecto de debate nin no seo do procedemento contencioso electoral nin ao abrigo electoral ante o TC.\nEsta decisión expón dúas cuestións de índole procesual. A primeira, determinar cal é a función do proceso contencioso electoral e se no seu ámbito pode ser discutido o alcance dunha providencia firme que pode afectar á elexibilidade dun candidato.\nNa xurisprudencia do TC encontramos a resposta. Máis concretamente, na sentenza nº 80/1987, de 27 de maio. Refírese a eleccións aos cabildos insulares do arquipélago canario, ás que o PSOE presentou como candidato nº 1 unha persoa que estaba a cumprir dúas penas de suspensión do cargo de alcalde. A pesar diso, a Xunta Electoral proclamouno candidato, porque entendeu que non era causa de inelexibilidade para integrar un cabildo. Desde outra candidatura interpúxose recurso contencioso electoral e a Sala do C-A de a Audiencia Provincial anulou a proclamación, após efectuar unha interpretación do art. 38 do Código Penal de 1973, entón vixente, e considerar o cargo de cabildo análogo ao de alcalde. O candidato excluído acudiu ao recurso de amparo electoral e o TC admitiuno a trámite.\nÉ de interese a posición do Ministerio Fiscal. Criticou a actuación da Sala da Audiencia, alegando que debeu limitarse a constatar o fallo da sentenza e, a partir do mesmo, decidir se existía ou non causa de inelexibilidade do penado; defendeu que o art. 38 C.P. estaba dirixido, exclusivamente, ao tribunal que impón a pena e fixa o seu alcance, non podendo ser interpretado no seo do procedemento electoral.\nObsérvese que o M.F. defendía a mesma tese que agora se aplicou a Arnaldo Otegi; isto é, o debate sobre a suspensión (ou inhabilitación) esgotouse na vía penal e non era posibel reabrilo no cadro do proceso electoral, tal e como fixera o Tribunal Contencioso Administrativo.\nCon todo, naquel caso o TC rexeitou esa formulación do M.F., denegou o amparo ao candidato, e apoiou totalmente a actuación da Audiencia, afirmando que actuou en «exercicio da súa específica función de interpretación da legalidade penal» cando estableceu o alcance do fallo que condenou o candidato. E dixo máis. Se a Audiencia non acometese esa tarefa, e froito diso se tivese restrinxido indebidamente o libre exercicio do dereito de sufraxio pasivo, «deberá este Tribunal (o TC) entrar na interpretación de tales preceptos ao obxecto de reparar a lesión que se poida ocasionar aos dereitos constitucionais do solicitante de amparo».\nSe o TC sostén nesa sentenza e outras posteriores que a función da xurisdición contencioso electoral pode chegar até a delimitación do alcance do fallo dunha sentenza penal firme, con máis razón caberá soster que o Xulgado C-A. de Donostia puido analizar algo de menor entidade, cal é se a liquidación de condena da pena de IEDSP que se practicou a Otegi respectaba ou non o fallo da sentenza da AN de 16.9.2011. Non se trataba de revisar esa sentenza senón a súa liquidación de condena para, precisamente, facer cumprir estritamente o fallo da resolución. E se o Xulgado non o fixo e a consecuencia é a restrición indebida do dereito de sufraxio pasivo do candidato, o TC debeu «entrar» ao debate exposto.\nA segunda cuestión é a referida á natureza e efectos da providencia de 24 de xaneiro de 2013.\nO Xulgado C-A baseou a súa decisión en que a providencia que aprobaba a liquidación de condena, ademais de firme, era intanxibel. A firmeza é indiscutibel. mais con todo firmeza e intanxibilidade son dous conceptos distintos. Non todas as resolucións xudiciais firmes son inmodificabeis; soamente aquelas que teñen eficacia de cousa xulgada son inalterabeis. Producen ese efecto as resolucións que aproban liquidacións de condena?\nA súa natureza é puramente instrumental, son meras guías aos efectos da execución. O Supremo, apoiándose en xurisprudencia do TC, ten unha doutrina consolidada e pacífica, segundo a cal ese tipo de resolucións teñen carácter provisional e non se lles recoñece os efectos propios da cousa xulgada, pois poden verse modificadas polas incidencias do cumprimento, sen que iso leve un quebranto da seguridade xurídica. É dicir, non son intanxibeis.\nE, por esta razón, o TC no seu auto de inadmisión refírese a esa providencia como resolución xudicial «firme», mais non lle outorga a condición de intanxibel. Se o fixese entraría en franca contradición coa xurisprudencia do TS e a súa propia.\nPor tanto, a pesar de ser resolución firme, podía ser revisada.\nE debeu ser revisada, entrando ao debate xurídico de fondo xerado, porque esa liquidación de condena afástase e contradi abertamente o fallo da sentenza da AN que, esta si, é unha resolución que, ademais de firme, é invariabel. E nela estableceuse, de maneira indubitada, que a IEDSP era unha pena accesoria, que se impuña «por igual tempo» que a pena de prisión, e que se debía cumprir «durante o tempo da condena».\nEsta «regra de xogo» do cumprimento da pena accesoria é de obrigado acatamento, é un parámetro ineludibel non suxeito a condición algunha, é incontrovertibel no seu significado e goza de longa tradición, pois estaba xa no Código Penal de 1973 e anteriores. Todos os avogados sabemos que, na práctica forense, non se practican liquidacións específicas para a condena de IEDSP cando é pena accesoria, porque segue a mesma sorte que a pena de prisión. Un claro exemplo son os demais condenados no «caso Bateragune», pois a ningún deles se lle practicou liquidación da pena de IEDSP.\nMais mudaron a «regra de xogo» para Arnaldo. Fáiselle unha liquidación de condena, a pena accesoria convértese en pena principal, e en lugar de extinguirse o día 1 de marzo de 2016, simultaneamente ao seu abandono da prisión de Logroño, o seu cumprimento prolongarase durante cinco anos máis, quedando en papel mollado o mandato legal de seguir o mesmo réxime que a pena de privación de liberdade.\nNon lles importa que, paradoxalmente, sexa o propio TC quen, ao inadmitir o recurso e rexeitar o debate sobre o fondo, estea a provocar que a sentenza da AN do «caso Bateragune» sexa incumprida. O máis alto tribunal do Estado, actuando en contra da súa xurisprudencia, posibilita que non se respecte a intanxibilidade dese fallo, prolongando o tempo da IEDSP e dando lugar a unha flagrante infracción do principio de legalidade na execución das penas.\nO TC afirmou en múltiplas sentenzas, que o amparo electoral é un instrumento «idóneo» para revisar unha eventual lesión dos dereitos do art. 23.2 CE, así como que é a súa función velar para que as decisións que se adopten no seo dun procedemento de execución o sexan dun modo razoabelmente coherente co contido da sentenza. mais esta vez, cunha focaxe formalista excesivamente rigorosa e desproporcionada para as circunstancias concorrentes, pechou o proceso e eludiu ese debate de fondo mediante un auto de inadmisión que, ao parecer, carece de precedentes pois non menciona resolución anterior algunha para apoiar a súa decisión.\nE evitouno porque, en termos xurídicos, éralle imposibel denegar o amparo a Arnaldo Otegi ante a elocuente vulneración dos dereitos á tutela xudicial efectiva (art. 24.1 CE) e á participación política (art. 23.2 CE), que se deriva da providencia de 24.1.2013 a partir do momento en que Otegi decide presentarse ás eleccións ao Parlamento Vasco. Como recoñeceu o xuíz de Donostia, «argumentos non lle faltaban» para o pór en evidencia.\nEn opinión do ministro de Xustiza, coa inadmisión do recurso o TC evitou cometer unha acción infame contra o Estado español. A consigna lanzada desde o Estado era que «custe o que custar» Arnaldo Otegi non sería candidato. Conseguírono, mais para iso forzaron a xurisprudencia constitucional e gretaron aínda máis o seu sistema «democrático».


el_último_que_apague_la_luz – Brétemas\nListado de la etiqueta: el_último_que_apague_la_luz\nOnte 567: «El último que apague la luz»\n29 de Marzo de 2013 /en Blogs, Edición, Internet, Lectura, Literacidade, Medios, Novidades, Onte, Recurso_didáctico, Xornalismo/por bretemas\nDurante a xornada de debate sobre o futuro da cultura impresa realizáronse numerosoas referencias ao libro recente de Lluis Bassets, director adxunto de El País. Tras varios días lendo e traballando sobre este ensaio de título aparentemente pesimista non podo máis que recomendalo moi vivamente. El último que apague la luz é unha reflexión descarnada sobre a extinción do xornalismo, tal como o coñecimos durante os dous últimos séculos, baixo o seu formato impreso e un próspero modelo de negocio baseado na venda periódica de exemplares e de publicidade. Mais tamén é unha reflexión radical sobre a crise actual (económica, política e social) que o autor considera «a fin dunha época».\nCrise disruptiva provocada pola mudanza de paradigma comunicacional, o tránsito entre a utilización do texto e o hipertexto, mais tamén a mudanza entre o vello modelo da noticia e do peche e o novo da continuidade do fluxo informativo e a conexión permanente e multisoporte do lectorado. Unha crise tamén de mediación orixinada pola perda de confianza dos cidadáns (os lectores) cos seus dirixentes, tanto os políticos coma os non electos (entre os que se atopan os periodistas). Para o autor un efecto perverso da colusión entre o periodismo e o poder (caracterizada polas declaración pública fóra de rexistro, off the record), que durante os anos da burbulla informativa (as dúas décadas pasadas) «viviron en espazos excesivamente próximos». Unha crise moi profunda da democracia representativa, dun «mundo de ninguén», onde a «decadencia da prensa é parte da decadencia occidental».\nCon todo, a cerna do ensaio non está tanto no relato do proceso disruptivo e as súas dolorosas consecuencias (o peche dos xornais en papel e a ausencia dun modelo de negocio dixital alternativo), coma no seu esforzo por ofrecer un horizonte posible de xornalismo dixital de fluxo continuo que emprega tanto as utilidades multimodais do hipertexto como as posibilidades conversacionais das redes informativas e sociais. O libro de Bassets é unha defensa do bo xornalismo do futuro, da reinvención dun oficio, froito da mestizaxe entre a cultura analóxica e a dixital, mais tamén da achega do «mix xeracional» dos profesionais, onde os veteranos deben «facer pedagoxía do xornalismo». Bassets acredita nas posibilidades do xornalismo hipertextual («hai que ser dixitais até as cachas»), concibido coma un xénero narrativo e unha actividade de coñecemento. Reivindica a vixencia dos valores do xornalismo clásico (acuñados por Kovach e Rosenstiel) como os que deben continuar guiando o xornalismo futuro: 1 A súa primeira obriga é a verdade. 2 A súa primeira lealtade son os cidadáns. 3 A súa esencia é a verificación. 4 O carácter dos seus profesionais é a independencia. 5 A súa función é a de ser vixiantes independentes do poder. 6 Os seus espazos son foros para a crítica e o compromiso público. 7 O seu compromiso é transformar o importante en interesante e oportuno. 8 As noticias deben ser seguidas de forma exhaustiva e proporcionada. 9 Os xornalistas teñen dereito a seguir os ditados da súa conciencia. En definitiva, por díficil que semelle en tempos de incerteza, Lluís Bassets enxerga un camiño a percorrer: «adentrémonos, pois, ao que substituirá ao xornalismo do futuro no ciberespazo coa vella moral dos bos reporteiros e a súa exixencia dunha férrea disciplina de verificación».\nGostei do carácter antidogmático deste libro que axuda a comprender o proceso de tránsito que vivimos e a desmontar algúns dos seus prexuízos e medos. Paga a pena arriscarse na súa engaiolante lectura.\nhttps://bretemas.gal/wp-content/uploads/2013/03/portada-ultimo-apague-luz_med.jpg 353 215 bretemas https://bretemas.gal/wp-content/uploads/2018/09/logobr2-2.png bretemas2013-03-29 14:18:162013-03-29 14:39:36Onte 567: «El último que apague la luz»


Como cada ano, haberá dúas categorías: xeral e escolar. E seis premios en cada unha das mesmas: Regueifa máis brava, máis aguda, máis diversa, máis reivindicativa, mellor cantada e mellor falada.\n- Que é o Enreguéifate?\n- Os obradoiros formativos\nAdemais do certame, cada ano desenvólvense unha serie de obradoiros formativos sobre a regueifa nos centros de ensino dos concellos organizadores. Nesta ocasión serán 60 obradoiros, impartidos por Lupe Blanco, Josinho da Teixeira e A Rabela desde esta mesma semana ata o mes de maio. Información dos obradoiros aquí.\nNeste ano os obradoiros impartiranse o 8 de abril nos centros educativos dos Tilos e de Calo.\nPodes ver aquí o vídeo promocional deste ano.


O novo mito de Cameron e Worthington | NOVA FANTASIA\nInício Cinema O novo mito de Cameron e Worthington\nO director de Avatar, James Cameron, e mais o protagonista do mesmo filme, Sam Worthington, poderían reunir-se novamente no vindeiro proxecto de ciéncia-ficción titulado Myth na 20th Century Fox.\nO guionista Will Staples (autor asemade da série de videoxogos Call of Duty) está a manter conversas para se encargar de escribir o libreto desta película, da que ainda non se coñecen detalles agás o dato de que será un filme épico de ciéncia-ficción e con moita acción. Algúns especulan que podería ser unha adaptación do famoso videoxogo do mesmo nome, pero iso é bastante improbábel.\nWorthington e Lorenzo di Bonaventura (Transformers) producirían a longametraxe, da que Cameron sería o produtor executivo pero non o director. Polo de agora Worthington non está vencellado ao reparto.\nArtigo anteriorTerry Pratchett comeza o proceso de suicídio\nSeguinte artigoEd Harris loitará na Guerra Mundial Zombi


Tags ilp - Sermos Galiza - Diario de intereses galegos\nMáis de 13.000 sinaturas para que a enerxía hidroeléctrica reverta na Galiza\nILP: a voz que cercena o rolete do PP\nAs iniciativas lexislativas populares (ILP) son unha das ferramentas que naceron co obxectivo de favorecer e impulsar a participación cidadá na actividade lexislativa a través do Parlamento. Unha ferramenta que ao longo destes anos a sociedade empregou en non poucas ocasións para defender cuestións como a sanidade pública (31.000 sinaturas de apoio) ou o bosque autóctono e freo da eucaliptización (42.000 firmas) mais que ficaron na papeleira. Eis un extracto da información publicada ao respecto no semanario en papel Sermos Galiza número 348.\nSinaturas para recuperar as hidroeléctricas "para todas"\nEn andamento a campaña de recollida de firmas para levar ao Parlamento a ILP para a recuperación dos saltos e aproveitamentos hidroeléctricos para a xestión pública. Vídeo no interior.\nCIG rexistra a ILP para reverter os saltos e aproveitamentos hidráulicos á xestión pública\nO secretario xeral, Paulo Carril, indica que con medidas como as propostas na iniciativa evitaríase “o descontrol” das eléctricas ao tempo que “os custos da enerxía revertan no desenvolvemento do noso país”.\nO secretario xeral da CIG, Paulo Carril, e o responsábel do sector de Enerxía da CIG-Industria, Fernando Branco, presentaron unha Iniciativa Lexislativa Popular (ILP) que ten como obxectivo reverter á xestión...\neNTREGADAS NO PARLAMENTO\nEntidades e colectivos promotores da ILP presentan as sinaturas no Parlamento Galego. É a iniciativa lexislatura popular de natureza ambiental máis apoiada da historia do autogoberno galego\nA Alianza Rural Galega reuniu xa as 10 mil asinaturas precisas para a ILP sobre o monte\nO prazo para as conseguir féchase este 25 de xuño, mais a ARG xa as tería reunido. A Alianza Rural Galega -plataforma que agrupa Adega, a Fruga, a CIG e a Asociación Galega de Comunidades de Montes- mantivo esta segunda feira un encontro no Pazo do Hórreo con Ana Pontón e Xosé Luís Rivas 'Mini', portavoz nacional e voceiro parlamentar de Meio Rural do BNG, respectivamente.\nUnha ‘ILP’ europea para protexer as linguas minorizadas\nUnha iniciativa procura un millón de sinaturas para que a Unión Europea vele polos dereitos lingüísticos e nacionais das minorías.\nILP da Mesa: a maioría absoluta varre a vontade de perto de 30.000 persoas\nO PP bloquea o desenvolvimento do galego no ámbito da empresa, o traballo e o consumo\nDebate, e moi de fondo, da ILP promovida pola Mesa pola Normalización Lingüística no pleno do Parlamento galego. Non houbo sorpresa e a maioría absoluta do PP bloqueou unha iniciativa avalada por 28.000 persoas.\nEsta terza feira, debate da ILP da Mesa no Hórreo\nCase 30.000 voces a prol doutro status para o galego no mundo da empresa e o traballo\nUnha Iniciativa Lexislativa Popular para o galego avanzar no ámbito socieconómico. Iso é o que se vai debater esta terza feira (a partir das 18.00 horas) no Parlamento galego. Vaina defender no Pleno Marcos Maceira, presidente da entidade promotora, a Mesa pola Normalización Lingüística. Non estará só: 28.000 asinaturas respaldan a ILP. Da maioría absoluta do PP dependerá que esas voces se convertan en lei.\nCIG mobilízase contra a intención do PP de “apagar” a ILP por unha tarifa eléctrica galega\nConcentrarase diante do Parlamento o 4 de decembro para reclamar que se respecte o contido da iniciativa, apoiada por máis de 18.000 sinaturas, máis de 50 concellos –entre eles os de seis das sete grandes cidades- e tres deputación: Pontevedra, Lugo e A Coruña. Vídeo no interior.\nBNG e PSdeG comprometen o seu apoio á ILP polos dereitos lingüísticos no ámbito socioeconómico\nConfirmáronllo ao presidente da Mesa nunha rolda de xuntanzas que está a ter cos diferentes grupos do Parlamento de Galiza\nA ILP en apoio ao galego nas relacións comerciais supera as 20.000 sinaturas\nA Sección Sindical da CIG en Bosch entregou as 1000 sinaturas recollidas entre as traballadoras e os traballadores desta empresa, en apoio á ILP que a Mesa pola Normalización Lingüística promove en defensa dos dereitos lingüísticos no ámbito socioeconómico.\nILP para ser materia troncal\nCarme Adán: "A desaparición da filosofía no ensino sería letal para a sociedade"\nBeatriz G. Caneda\nCarme Adán, Jorge Álvarez e demais membros da Comisión Promotora creada para este fin apresentaron esta quinta feira unha Iniciatica Lexislativa Popular no rexistro do Parlamento Galego. A proposta ten como obxectivo que historia da filosofía sexa de carácter obrigatorio no bacharelato.\nActivada a campaña ‘Cárgate de sentido común’ arredor da ILP polos dereitos lingüísticos\nXa está activa a páxina sentidocomun.amesa.gal, unha web a través da que coñecer todo o que un queira e desexe sobre a iniciativa lexislativa popular (ILP) sobre os...\n‘Cárgate de sentido común’: unha ILP para garantir os dereitos lingüísticos no ámbito socioeconómico\nA Mesa pretende recoller un mínimo de 10.000 sinaturas para o debate da Iniciativa Lexislativa Popular no Parlamento de Galiza.\nCIG tenciona reunirse co presidente do Parlamento sobre a demora da ILP da pobreza enerxética\n17 mil asinaturas respaldan a ILP. A súa toma en consideración foi aprobada en xaneiro de 2016. Desde entón ficou varada no Parlamento galego. A CIG, entidade promotora, pide que se reactive xa.\nA favor da tarifa eléctrica galega\nUn ano despois, a ILP contra a pobrexa enerxética está aínda por tramitar\nO 26 de xaneiro de 2016 o Parlamento galego deu luz verde á toma en consideración da ILP, respaldada por 17.000 asinaturas. Fíxoo, alén do máis, por unanimidade. Mais até hoxe. A lei está aínda por tramitar. Así o denunciaron quer o seu grupo promotor quer o BNG, que esta quinta feira mantiveron unha reunión no Pazo do Hórreo.\nNo marco da súa Asemblea Xeral\nA Mesa lanza unha ILP para garantir a igualdade do galego nas relacións comerciais\nA iniciativa conta con centos de apoios sindicais, empresariais e de organizacións de consumidores do país con fin de que “desaparezan as situacións de discriminación nas que se obriga a persoas a deixaren de falar galego para recibir servizos ou atención”.\nA ILP a prol da tarifa eléctrica tramitarase neste período de sesións\nO secretario xeral da CIG, Suso Seixo, e o responsábel de Enerxía da CIG-Industria, Fernando Branco, reuníronse cos grupos parlamentares para coñecer a súa disposición a defender unha iniciativa apoiada por 18.000 sinaturas.\nCO RESPALDO DE 11 MIL ASINATURAS\nEsta terza feira o Parlamento debate a iniciativa lexislativa popular promovida pola federación de asociacións culturais, Galiza Cultura, e asinada por máis de 11 mil persoas.\nUnha ILP impulsada pola CIG reclama a tarifa eléctrica galega\nA central sindical nacionalista rexistou a proposta na que reclaman medidas para "garantir a enerxía como servizo público e contra a pobreza enerxética".\nA LEI CHEGA AO PLENO DO PARLAMENTO APóS SER DESCAFEINADA NO TRáMITE DE EMENDAS\nColectivos da ILP do Hospital de Lugo piden que se rexeite após ser alterada polo PP\nOs propios colectivos que promoveron a ILP sobre o HULA piden agora o seu rexeitamento. A lei chega esta terza feira ao Parlamento modificada polas emendas do PP, único que apoiará o texto definitivo.\n22.918 asinan a ILP que defende o profesorado e o ensino público\nA Comisión Promotora da ILP entregou esta segunda feira 22.918 sinaturas en defensa do profesorado e do ensino público. O profesorado "asumiu como propia" a iniciativa, sinala Anxo Louzao.\nUnha ILP imprescindíbel para o profesorado e para o ensino público galego\nO ensino en Galiza nestes últimos anos foi albo de numerosos e incesantes recortes dirixidos ao desmantelamento progresivo do ensino público e ao desprezo do ensino en galego. Mentres, reforzábanse e ampliábanse os concertos educativos, mantíñanse os dos centros que segregan o alumnado por razón de xénero e acrecentábase a españolización.\nA CIG rexista unha ILP para o profesorado recuperar os seus dereitos\nA proposición de lei levaría implícito o mandato de instar o Goberno central a que derrogue a LOMCE. A CIG quer tamén que se destine o 7% do PIB galego á educación.\n32.000 sinaturas apoian a Iniciativa Lexislativa Popular polo emprego da CIG\nA central sindical nacionalista presentou no Parlamento a Iniciativa Lexislativa Popular que defende 100 medidas para a creación de emprego e o crecemento económico. Vídeo no interior.\nA CIG entrega no Parlamento as sinaturas da ILP polo Emprego\nUnha manifestación de [email protected] da CIG sairá da Alameda de Compostela para se dirixiren ao Pazo do Horreo onde entregarán as sinaturas recollidas para a presentación da Iniciativa Lexislativa Popular polo Emprego que promove a central nacionalista.\nCIG presenta unha ILP para dar a batalla na rúa, fábricas e Parlamento pola creación de emprego\nA Iniciativa Lexislativa Popular (ILP) propón actuacións en política laboral, industrial ou fiscal para procurar “un desenvolvemento económico e social sustentábel” que supoña “aumento do emprego”.\nAs emendas do PP à ILP eludem fixar prazos para a inclusão do português no ensino\nO texto alternativo á ILP Paz-Andrade que propõem e podem aprovar @s populares simplesmente afirma que “promoverá” a introdução do português nas aulas, na vez de o “incorporar em quatro anos” como se assinala na iniciativa original e aceitam o resto de grupos. Também lhe resta reconhecimento para aceder à função pública.\nDenunciarán en Bruxelas "os incumprimentos da Xunta" na xestión de residuos após o rexeitamento da ILP dos 3Rs\nSegundo @s populares, a proposta parte "de premisas falsas". Desde a comisión promotora advirten que non van quedar [email protected] e que "denunciarán os incumprimentos da Xunta en Bruxelas"\nO Parlamento apoia por unanimidade a tramitação da ILP Paz-Andrade\nPuy declina avançar o voto do PP face a ILP do ensino do português na Galiza\nO porta-voz parlamentar do Partido Popular não quis revelar esta segunda-feira qual será o posicionamento do grupo maioritário até a reunião que manterão na vindoura segunda-feira\nA ILP Paz-Andrade irá a debate parlamentar no vindouro pleno\nO grupo popular apoia a sua incorporação á ordem do dia. Porém, Pedro Puy evitou, em comparecência de imprensa, adiantar se @s populares votarão ou não a favor da iniciativa\nPortazo á ILP: Botemos a porta abaixo!\nNin dación en pagamento, nin paralización dos desafiuzamentos, nin alugueiro social. O Partido Popular vén literalmente de tombar\nO PP veta o debate en Pleno da ILP contra os despexos e fusiona o texto co seu anteproxecto de lei\nA Iniciativa Lexislativa Popular promovida pola PAH e apoiada por máis dun millón de sinaturas foi finalmente fusionada polo grupo maioritaria co decreto lei aprobado polo executivo español. Desparece a dación en pago e non se paralizarán os despexos senón que se fixará unha moratoria de até dous anos `para "familias con especial risco".\nRajoy lanza un alegato contra o escrache o día seguinte de se desfacer da ILP pola dación en pagamento\nConsidera que as protestas contra o conselleiro de Cultura no Gaiás foron "pioneiras" nesta forma de protesta social que o xefe do Goberno español considera "antidemocrática" e "intimidatoria"\nAfec[email protected] polas hipotecas piden aos [email protected] do PP que rachen a disciplina de voto e apoien a ILP\nAs Plataformas de [email protected] polas Hipotecas de Galiza presionarán aos [email protected] do PP, o único partido que non se comprometeu a votar en favor da ILP presentada no Congreso. Convídanos a asistiren ás asembleas e a rachar coa disciplina de voto. Son persoas sobre as que pesa a ameaza de seren despexadas das súas moradas. Caso de @s [email protected] non responderen ao convite, pensan en os abordar en calquer espazo público para lles trasladar información directa verbo da súa dramática situación.\nA comisión da ILP contra a incineración e pola reciclaxe toma voz no Parlamento europeo\nO BNG realiza estes días no Parlamento europeo as xornadas 'Máis alá da reciclaxe: Boas prácticas na xestión de residuos na UE', nas que toma parte, entre outros, a Comisión promotora da Iniciativa Lexislativa popular (ILP) contra a incineración e pola reciclaxe representando a Galiza\nCxG impulsa unha ILP contra a corrupción política\nA formación que lidera Xoán Bascuas presentou no rexistro do Parlamento unha proposta de ILP que pretende recoller "a preocupación da cidadanía"\nO PP recúa no Congreso e admite a trámite a ILP contra os despexos\nO empeño [email protected] [email protected] era tal que escolleron o 'non' no canto de se absteren para evitar que o voto a favor do resto de forzas políticas permitise continuar coa tramitación parlamentar. O texto está avalado por millón e medio de sinaturas\nPresentan no Parlamento a ILP contra a incineración con máis de 20 mil sinaturas\nA comisión promotora para que se debata no Parlamento galego unha Iniciativa Lexislativa Popular (ILP) contra a incineración e a favor da reciclaxe presentou máis de 20 mil sinaturas no rexistro. A grande acollida desta iniciativa representa, para os membros desta comisión "unha implicación da sociedade galega a favor doutro tipo de tratamentos diferentes aos que practica SOGAMA".\nO PP ''despreza'' a ILP pola sanidade pública\n"O presidente da Xunta non estivo, a conselleira de Sanidade chegou cando xa rematara a intervención, a presidenta do Parlamento pasou a maior parte do tempo falando por teléfono e Besteiro, secretario da mesa, aproveitou para ler o xornal"\nO PP veta a ILP pola sanidade pública e descarta recuperar Preescolar na Casa\nO PP iniciou no Parlamento o segundo mandato de Alberto Núñez Feijóo cun dobre rexeitamento de senllas iniciativas lexislativas populares (ILP) de defensa da sanidade pública e para o mantemento do programa Preescolar na Casa. No primeiro caso, entre duros reproches do deputado popular Miguel Santalices á organización promotora da ILP, SOS Sanidade Pública, por negar o seu apoio ao seu partido cando denunciaba que “non se construía ningún centro de saúde ou que se presentaban hospitais mais non se empezaban a facer”.\nO Pleno do Parlamento debaterá as ILP de sanidade e Preescolar na casa\nApós seis meses vetadas as Iniciativas Lexislativas Populares achegadas por SOS Sanidade Pública e a plataforma Pre-escolar na Casa, serán debatidas no primeiro Pleno da lexislatura. Así o anunciou o voceiro parlamentar do BNG, Francisco Jorquera após a Xunta de Portavoces desenvolvida esta segunda feira.


Lindeiros - Os directores de residencias sociais demandan un mando único\nOs directores de residencias sociais demandan un mando único\nBisbarra, 11 de setembro do 2020 – A Asociación de Directores de Residencias Sociais de Galicia (DiReS) reclama un mando único e rexeita as recentes intervencións de centros.\nA Asociación de Directores de Residencias agrupa a preto de medio cento de profesionais das catro provincias. Diante das últimas incidencias por contaxios masivos manifesta que non está de acordo coas intervencións e pide, no canto de esas actuacións, colaboración.\nO colectivo considera que a administración debe supervisar e apoiar o desenvolvemento dos Plans de Continxencia e axudar a garantir a continuidade das plantillas, moi mermadas pola necesidade de períodos de illamento daqueles traballadores contaxiados ou en contacto con positivos. Lembran que xa en marzo se solicitara un organismo consultivo, ou mando único, que garantiría unha resposta única e homoxénea en todo o territorio galego.\nA Asociación considera que, neste marco, a administración debe reconsiderar a posta en marcha de novo de centros intermedios que permitan retirar os casos positivos que non precisen atención hospitalaria, dado que xa se ten demostrado que é unha medida eficaz na contención dos gromos toda vez que os centros non están deseñados para o illamento eficaz dos casos positivos. Esta é una necesidade percibida por todo o sector, así como polas sociedades científicas do ámbito da xeriatría e a xerontoloxía, como reiteradamente se ven expoñendo desde o comezo da crise.\nA Asociación ven de demandar unha Reunión coas Consellerías de Política Social e de Sanidade para dar traslado das demandas e necesidades dos Centros Residenciais e para poñerse á súa disposición na loita contra a pandemia.


A historia protagoniza os Roteiros Culturais 2018 de Boborás\nInicio/Ourense/A historia protagoniza os Roteiros Culturais 2018 de Boborás\n10 rutas por 14 parroquias do municipio percorrendo os vestixios prehistóricos, a pegada romana, os castros a época medieval son algunhas das propostas\nPresentación dos roteiros.\nPoñer en valor para veciños e visitantes “o gran legado histórico e as calidades paisaxísticas do municipio de Boborás, unindo natureza e tradición nun dos concellos con maior riqueza patrimonial, un tesouro para os sentidos, que mantén viva a memoria do territorio”, é segundo o presidente da Deputación Manuel Baltar, o obxectivo dos Roteiros Culturais 2018, unha iniciativa didáctica e de lecer que se celebrará en Barbadás.\nPreto de mil persoas participaron na pasada edición do programa cultural, sendo as 10 rutas por 14 parroquias do municipio percorrendo os vestixios prehistóricos, a pegada romana, a flora e a fauna, os castros a época medieval e as antigas fábricas de papel, cera e serradoiros, algunhas das propostas para esta edición.\nAs rutas, que se iniciaron neste mes de xuño, continuarán ata novembro, os domingos en horario de 9.30 a 13.30 horas, sendo o punto de encontro o núcleo de Boborás. Os percorridos teñen unha distancia duns cinco quilómetros e a diferenza das andainas, nesta modalidade o grupo vai facendo paradas nas parroquias da contorna, onde os guías explican as peculiaridades de cada lugar. As datas dos seguintes roteiros son: en xullo, días 8 e 29, Feás e Cardelle, respectivamente; o 4 de agosto en Moldes; en setembro, os días 2 e 23, Pazos de Arenteiro-Albarellos e O Regueiro-Feás; 0 14 de outubro, a ruta Laxas-Pazos de Arenteiro; e en novembro, os días 4 e 18, a ruta de Moreiras-Xendive e a de Cameixa, respectivamente.\nCarteis dos roteiros culturais.\nboborás comarca culturais historia noticias provincia roteiros Valdeorras


A Restinga está en alerta vermella ante unha nova erupción\nespaña alerta El Hierro erupción Jesús Váquez La Restinga\nA alerta de risco volcánico pasou a nivel vermello na Restinga, no sur do Ferro, ante a posibilidade de que se produza unha nova erupción máis a próxima á costa, polo que as autoridades reuniron aos veciños para evacualos a Valverde e outros puntos da illa.\nO director xeral de Seguridade e Urxencias do Goberno de Canarias, Juan Manuel Santana, explicou que esta medida (no resto da illa continua a alerta amarela) tómase con carácter preventivo, ante os sinais sísmicos que indican que é probable que se produza unha nova erupción en augas máis próximas costa e menos profundas que a que se rexistrou o luns.\nNunha rolda de prensa ofrecida en Valverde, a capital da illa, Santana preferiu non falar de ''evacuación'' senón de traslado " preventivo", porque a situación pode cambiar co curso das horas e aínda non hai certeza de que os veciños da Restinga teñan que pasar a noite fóra das súas casas.\nCon todo, sobre o terreo, o persoal de Cruz Vermella e dos Concellos do Piñeiral e Fronteira están a preparar ao medio milleiro de habitantes da Restinga para levalos ao polideportivo de Valverde, a un albergue de urxencia na localidade de San Andrés ou a outros puntos da illa cos seus familiares.\nCon todo, os equipos de Instituto Xeográfico Nacional e do Consello Superior de Investigacións Científicas desprazados na illa detectaron sinais que indican que podería producirse unha nova erupción en augas máis superficiais e próximas á costa, onde a irrupción do magma podería provocar explosións.\nPola súa banda, o presidente do Cabildo de El Hierro, Alpidio Armas, insistiu na Restinga que se traslada á poboación para garantir a súa seguridade ante un posible nova erupción.\n"O que se descoñece é cando sairá, onde e a virulencia", indicou a un grupo de xornalistas Armas, que por iso explicou que é necesario garantir que as persoas estean a salvo.\nComo Santana, o presidente do Cabildo incidiu en que se trata dunha "recolocación" dos veciños e non dunha "evacuación".


Festa con aires deportivos, Festa a Festa en Faro de Vigo\nFesta con aires deportivos\nAche actúa na Laracha para recadar fondos para o equipo de fútbol da localidade. A entrada é gratuíta.\nDentro dunhas horas na Laracha haberá unha gran festa. Por parte do Laracha CF ofrécesenos a todos os que queiramos achegarnos ao pavillón multiusos unha cita festiva da man dunha das orquestras que máis está traballando ultimamente: ACHÉ.\nDe novo temos a oportunidade de ver a esta formación musical de Vilanova de Arousa. Esta vez é para recadar fondos para o Laracha CF. A entrada será gratuíta e os prezos no posto de bebidas serán anticrise. Aínda así esperan recadar cartos para o equipo deportivo porque a afluencia será importante.\nAntes de ACHÉ empezará a festa unha discoteca móbil que ofrecerá música durante unha hora (de 22.30 a 23.30). Despois será a orquestra ACHÉ a que ofrecerá o seu espectaculo en dous pases ata as tres da mañá.\nPor unha boa causa, unha boa festa. Será no pavillón situado na Agra de Leborís (onde está o IES e onde tamén se fan as festas patronais de agosto na localidade), no centro da vila.